Seminar za računarstvo i primenjenu matematiku, 13. oktobar 2020. - Univerzitet u Beogradu, Matematicki fakultet\nNaredni sastanak Seminara biće održan u utorak, 13. oktobra 2020. u sali 301f Matematičkog instituta SANU sa početkom u 14:15.\nPredavač: Sanja Vukićević, Fakultet organizacionih nauka, Univerzitet u Beogradu\nNaslov predavanja: MODEL TELEREHABILITACIJE ZASNOVAN NA INTERNETU INTELIGENTNIH UREĐAJA\nApstrakt: Predmet istraživanja je razvoj modela telerehabilitacije zasnovan na primeni Interneta inteligentnih uređaja ( IoT ). Centralni problem koji se razmatra je ispitivanje mogućnosti primene IoT , wearable computing -a, mobilnih tehnologija i računarstva u oblaku za razvoj modela telerehabilitacije, kojim će se pružati zdravstvena nega pacijentima na daljinu, kontrolisana i vođena od strane stručnog medicinskog kadra.\nFokus je na primeni telerehabilitacionih servisa u oblasti kreiranja, sprovođenja i praćenja fizikalne terapije na daljinu. Model uključuje inteligentne senzore za praćenje motorike tela, adaptivni\ntelerehabilitacioni sadržaj u formi igre, servise u oblaku i veb interfejs za integraciju sa zdravstvenim informacionim sistemima. U eksperimentalnom delu, predloženi model je uspešno implementiran i evaluiran kroz dve eksperimentalne studije sa osobama s motoričkim smetnjama. Prva studija je pokazala solidan napredak u motoričkim veštinama gornjih udova i bolji vizuelni fokus kod jednog ispitanika koji se oporavljao od moždanog udara u kućnim uslovima. Druga studija je sprovedena u osnovnoj školi za edukaciju i rehabilitaciju dece „Radivoj Popović“ u Zemunu sa decom s poremećajem autističnog spektra.\nRezultati druge studije pokazali su statistički značajno poboljšanje grubih motoričkih veština, visok stepen motivacije, angažovanost i dobro raspoloženje kod ispitanika tokom trajanja telerehabilitacione terapije.\nZbog trenutne epidemiološke situacije, maksimalnan broj slušalaca u sali je 10 (uključujući predavača i organizatore seminara). Predavanja se mogu pratiti na daljinu preko linka


Produžen rok za prijavu na peti konkurs Nacionalnog foruma za zelene ideje | odgovornoposlovanje.rs\nBeograd, 4. maj 2017. – Usled velikog interesovanja, peti konkurs Nacionalnog foruma za zelene ideje, koji nagrađuje najbolje ekološki orijentisane poslovne projekte produžen je do 10. maja, tako da svi zainteresovani svoje prijave mogu poslati do 17 časova tog dana.\nKao što je saopšteno prilikom otvaranja konkursa, inovativne ideje zasnovane na principima održivog razvoja imaće priliku da dobiju podršku u vidu donacije Trag fondacije, Fonda braće Rokfeler (RBF) i Erste Banke, a ove godine podršci se pridružio i novi partner – Humanitarna organizacija Church World Service (CWS). Pored novčane podrške u iznosu od 5.000 američkih dolara, pobednički projekti biće dodatno podržani putem konsultacija i mentorstva, kako bi postali konkurentni i održivi na duži period.\nCilj konkursa, otvorenog do 10. maja, jeste da se prepoznaju i podrže ideje udruženja, malih preduzeća, preduzetnika i pojedinaca, koje će, pored najvećeg potencijala održivosti, ostvariti i najsnažniji socio-ekonomski razvojni uticaj na svoju lokalnu zajednicu, uz očuvanje prirodnih resursa i životne sredine.\nZa više informacija o načinu prijavljivanja posetite www.tragfondacija.org.


PSŽ hoće da kupi Ikardija, ali pokušava da "ubije" dogovorenu cenu\nTelegraf - 22.05.2020\nPari Sen Žermen je rešio da kupi Maura Ikardija od Intera , jer su obe strane (Ikardi i PSŽ) zadovoljne dosadašnjom saradnjom. PSŽ nudi 60 miliona evra za otkup napadača koji je dao 20 golova na 31 utakmici i odmah se snašao u Ligi 1.\nPSŽ poslao ponudu za Ikardija: Inter na potezu\nNovosti - 22.05.2020\nIkardi ima ugovor sa Interom do leta 2022. godine, nakon što je potpisao novi ugovor uoči prelaska na pozajmicu Fudbalski klub Pari Sen Žermen ponudio je Interu 50 miliona evra za Maura Ikardija, uz još 10 miliona evra bonusa.\nPosle ovog transfera u Interu neće biti krize: PSŽ poslao OZBILJNU ponudu\nMondo - 22.05.2020\nNije baš onoliko kolika je otkupna klauzula, ali biće teško odoleti... "Sveci" su poslali ponudu i spremni su da otkupe Maura Ikardija! Fudbaler Intera je i dalje na pozajmici u Parizu, ali bi do kraja meseca moglo da dođe do potpunog prelaska u redove šampiona Francuske.\nPSŽ poslao bogatu ponudu za Ikardija!\nRepublika - 22.05.2020\nArgentinac je prošlog leta otišao u Pariz na pozajmicu, a u dogovoru dva kluba postoji mogućnost da ga PSŽ otkupi za 70 miliona evra. Ipak, zbog ekonomske krize uzrokovane pandemijom koronavirusa, francuski gigant spreman je da ponudi manje novca.\nPSŽ poslao ponudu, šta će reći u Milanu?\nSportske.net - 22.05.2020\nHoće li biti dovoljno? Mauro Ikardi je minulog leta stigao u redove Pari sen Žermena na pozajmicu sa pravom otkupa. Tako "Sveci" imaju mogućnost da ga do kraja meseca otkupe od "Neroazura" za 70 miliona evra, ali izgleda da to nisu spremni da učine.\nPSŽ - Inter - Ikardi: 50 milliona i deset za bonuse\nVijesti.me - 22.05.2020\nNačelni dogovor napravljen prošlog ljeta je bio da PSŽ može da uzme Argentinca za 70 miliona Edit Pari Sen Žermen želi da otkupi Maura Ikardija. Kako javlja italijanski "Skaj", francuski klub je ponudio Interu 50 miliona eura, plus 10 za bonuse da se pozajmica pretvori u ...\nŽele da ga zadrže: PSŽ poslao ponudu za Ikardija\nN1 - 22.05.2020\nPari Sen Žermen ponudio je Interu 50 miliona evra za otkup Maura Ikardija, prenosi Skaj Sports. Navodno, francuski klub obezbedio bi i 10 miliona evra u bonusima. Argentinac je prošlog leta otišao u Pariz na pozajmicu, a u dogovoru dva kluba postoji mogućnost da ga PSŽ otkupi za ...\nPršti od sreće\nALO - 22.05.2020\nPari Sen Žermen nudi 60 miliona za Ikardija\nRTCG - 22.05.2020\nFudbalski klub Pari Sen Žermen ponudio je Interu 50 miliona eura za Maura Ikardija, uz još 10 miliona eura bonusa. Ikardi je prošlog septembra došao na pozajmicu u pariski klub, a u sklopu dogovora postojala je opcija otkupa ugovora za 70 miliona eura.\nKoronavirus ne udara na PSŽ – na pomolu transfer od 60 miliona\nB92 - 22.05.2020\nPari Sen Žermen ponudio je Interu 50 miliona evra za Maura Ikardija, uz još 10 miliona evra bonusa. Ikardi je prošlog septembra došao na pozajmicu u pariski klub, a u sklopu dogovora postojala je opcija otkupa ugovora za 70 miliona evra.


Kad birate tim, birajte onaj koji će vas podržati! Kad birate tim, birajte onaj koji će vas podržati!\nObjavljeno: 12. 1. 2018 u 20:41h\n„Motivaciona podrška, praćena finansijskom su najbolje priznanje koje sam dobila za uloženi trud, a stručna praksa, koju sam pohađala u kompaniji, dala mi je uvid u način funkcionisanja realnih sistema koji su u okviru mog interesovanja. Dostupnost literature i kompetentnih ljudi koji bi mi pomogli i usmjerili me ka daljem usavršavanju su doprinijeli mojoj odluci o zaposlenju u ovoj kompaniji“, kaže Vanja Karan.\nMogućnost zaposlenja u kompaniji je još jedan vid podstreka studentima u njihovom sticanju znanja, kao garant budućnosti i njihovog daljeg profesionalnog usavršavanja.\n„S obzirom na izuzetno brz razvoj tehnologije na globalnom nivou, mogućnost za kontinualnim usavršavanjem i sticanjem novih znanja su velika prednost kompanije m:tel. Ako se osvrnem unazad, smatram da sam danas dosta izgrađeniji čovjek i u stručnom i u karakternom pogledu, a to je ono čemu težim“, rekla je Vanja Karan, gledajući na budućnost kao na „proizvod našeg trenutnog truda i zalaganja, tako da se na svakodnevnom nivou trudim da daprinosim razvoju kompanije i svom ličnom razvoju“.\nNajboljim studentima ETF-a Banjaluka, ETF-a Istočno Sarajevo i Fakulteta elektrotehnike Tuzla, koji su u prilici da apliciraju na ovogodišnji konkurs za m:stipendije Vanja Karan poručuje:\n„Da biste ostvarili svoje ambicije ne možete da djelujete samostalno, timski rad je neophodan. A kad birate tim, onda birajte onaj koji će podržati vaše ambicije, pomoći vam da dorastete svojim ambicijama i podstaći vas da stvarate nove“.


Trump tvrdi da nije bilo vremena za konsultacije sa evropskim saveznicima, Biden najavio obraćanje\nAmerički predsjednik Donald Trump prilikom obraćanja naciji\nU obraćanju novinarima iz Ovalnog ureda, dan nakon što je uveo zabranu putovanja, američki predsjednik Donald Trump rekao je da bi bilo moguće ponovo uspostaviti veze sa Kinom i Evropom veoma brzo, uz dodatak da se nije mogao konsultovati sa evropskim saveznicima prije no što je najavio restrikciju putovanja zbog korona virusa jer je morao djelovati brzo.\nNakon najave američkog predsjednika o zabrani letova iz Evrope za SAD u cilju spriječavanja širenja korona virusa, najizgledniji demokratski kandidat Joe Biden, bivši potpredsjednik Sjedinjenih Država najavio je obraćanje povodom pandemije korona virusa.\n“Današnji govor će biti predsjednički, a ne politički”, rekao je Bidenov savjetnik pod uslovom anonimnosti za Reuters. “Bit će jasan i o izazovima sa kojima se suočavamo te će ponuditi promišljene ideje o narednim koracima. Ponudit će uvid u to kako će Biden voditi naciju kao predsjednik”.\nJoe Biden, koji trenutno vodi u utrci između njega i senatora iz Vermonta Bernija Sandersa, govorit će iz svog doma u Delaweru.\nAmerički predsjednik Donald Trump najavio je u srijedu navečer tridesetodnevnu zabranu za putnike iz Evropu za Sjedinjene Države te obećao ekonomske mjere i suzbijanje pandemije.\nZbog raširenosti zaraze, Biden kao i Sanders otkazali su aktivnosti svojih utrka za demokratskog kandidata predsjedničkih izbora koji će biti održani u novembru ove godine.


Kim Džong Un je tačno godinu dana na čelu Radničke partije. Ova godišnjica početak je nacionalnog slavlja koje će kulminirati u ponedeljak – kada se obeležava rođendan Kimovog dede. Svo to vreme, rakete su spremne.\nDok svet spekuliše da li su vlastodršci u Pjongjangu zaista spremni da stisnu „crveno dugme“, u Severnoj Koreji vlada praznično raspoloženje. Takvu sliku prenose režimski mediji, poput novina Rodong Sinmun koje Kima Džong Una nazivaju čovekom „ubeđenja i volje“, i konstatuju da „istorija nikada nije dala takvog socijalističkog lidera“. Malobrojni glasovi koji izlaze iz Severne Koreje potvrđuju euforiju zbog dolazeće godišnjice rođenja Kima Il Sunga, dede aktuelnog lidera i osnivača države. „Mi 15. aprila obeležavamo Dan sunca, godišnjicu rođenja našeg velikog lidera“, prenosi agencija Frans pres izjavu jednog građanina. „Kakve god da su tenzije, mi ćemo taj dan obeležiti.“\nSeul i Tokio se pitaju da li će proslava uključiti nove raketne testove koji bi zategnutu situaciju mogle da dovedu do pucanja. „Lansiranje balističke rakete je protivno rezolucijama Saveta bezbednosti“, ponavlja Čo Tai-Jung, portparol južnokorejskog Ministarstva spoljnih poslova. „Ako su razmeštene rakete tipa musudan koje su srednjeg dometa – onda su to balističke rakete“, kaže Čo. Dan ranije je iz Pjongjanga saopšteno da su rakete postavljene, spremne, te da su oficirima već dati i precizni ciljevi eventualnih napada. Prema američkim obaveštajnim izvorima, na zapadnoj obali poluostrva postavljeno je pet baterija musudan raketa. Teoretski, one mogu da pogode bilo koji cilj u Južnoj Koreji pa čak i američku bazu na ostrvu Guam. Nije poznato da li su ove rakete dovoljno testirane, i da li u praksi mogu da iznesu ono što je napisano u tehničkim karakteristikama.\nNa jučerašnje pretnje su iz Pentagona odgovorili da je Severna Koreja „veoma blizu opasne linije“, dok su iz Kremlja saopštili da su u ovom pitanju saglasni sa Amerikancima. Vojske SAD i Južne Koreje podigle su nivo pripravnosti sa 3 na 2, što je samo stepen niže od ratnog stanja. Uprkos tome, strane države nisu poslušale poziv Severne Koreje da evakuišu svoje diplomate i građane iz Južne Koreje – u Seulu su umireni stavom SAD koje ne smatraju da je evakuacija neophodna.\nPoznavaoci prilika i dalje govore o verbalnom razmetanju Severa i nadaju se da će sve ostati na retorici. „Ne verujem da će Severna Koreja napasti prva. To nema nikakvog smisla“, kaže Leonid Petrov, stručnjak za Koreju sa Australijskog nacionalnog univerziteta. „Režim Severne Koreje nije samoubilački. Kimova porodica, partijska i vojna elita žive ugodnim životom i ne žele to da upropaste zbog nesmotrenog napada“, smatra Petrov. Sa druge strane, nema sumnje da bi se Pjongjang branio svim sredstvima, „pa i nuklearnim“, ako bude ugrožen. „Upravo zato režim u Severnoj Koreji i šalje ovakve poruke o svojoj nuklearnoj snazi“, smatra Petrov.\nKljučne reči Severna Koreja, rat, rakete\nTrajni link https://p.dw.com/p/18EBQ


Ministarka trgovine, turizma i telekomunikacija posetila opštinu Veliko Gradište – Turistička organizacija Veliko Gradište\nMinistarka trgovine, turizma i telekomunikacija posetila opštinu Veliko Gradište\nMinistarka trgovine, turizma i telekomunikacija Tatjana Matić posetila je danas opštinu Veliko Gradište povodom obilaska turističkih destinacija, uveliko prepoznatih i izvan naše zemlje.\nSa domaćinom, predsednikom opštine Draganom Milićem, obišla je najpre kulturno-istorijski spomenik Ramsku tvrđavu u koju je i ovo ministarstvo uložilo značajna sredstva tokom njene rekonstrukcije.\nOna je izrazila uverenje da će ova sezona, zbog uspešno sprovedene imunizacije stanovništva, biti mnogo uspešnija od prošle, pogotovo kada je reč o domaćem turizmu, ali i dolasku stranih turista.\n“Opština Veliko Gradište je opština koja poseduje ogromne kapacitete koje mora iskoristiti u svrhu dodatnog razvoja turizma.“, rekla je ministarka, podsetivši da su, pored Ramske tvrđave i potencijala kojim se svrstava u kulturni turizam, koji postaje sve dominantniji za turiste iz regiona i Evrope, tu i sportski i nautički turizam.\nKako je rekla, resorno ministarstvo je u poslednjih šest godina, od 2015. zaključno sa 2021. godinom, odvojilo skoro 180 miliona dinara za različite vrste projektnih aktivnosti u ovoj opštini.\nPored ulaganja u reoviranje tvrđave, Ministarstvo turizma finansiralo je i izgradnju pristana za brodove podno tvrđave koji će biti u funkciji do kraja godine i učestvovalo u izgradnji sportsko-rekreativnih objekata na Srebrnom jezeru – košarkaških terena i multifunkcionalne sportske hale.\n“Naravno, podržavali smo, pre svega infrastrukturne projekte zato što smatramo da je infrastruktura ključna, kako turistička tako i putna, ali pored toga i brojne poznate manifestacije koje se održavaju na Srebrnom jezeru koje je, zaista, jedno od traženijih turističkih lokacija i ja smatram da taj kapacitet i činjenica da je Veliko Gradište prošle godine, u vreme pandemije kovida, imalo rekordan broj posetilaca, kažu čak 800 hiljada u ovom regionu, mislim da dovoljno govori kolika je to razvojna šansa, turizam, pre svega, za ovu opštinu.“, istakla je ministarka Matić.\nPored pristana, Ministarstvo će podržati i izgradnju biciklističke staze koja se nalazi na mapi evropskih biciklističkih staza Evrovelo 6 i 13, kao veoma popularne vrste sportskog turizma.\nOna je potvrdila da opština može i u narednom periodu da računa na svesrdnu pomoć resornog ministarstva koji će i dalje da razvija projekte koji daju doprinos razvoju čitave zajednice.\nPredsednik opštine Milić posetio je još jednom na potencijale ove destinacije koja se intenzivno razvija u zadnjih 10 do 15 godina, uz povećanje broja noćenja za 10-15 odsto i između dve i po do tri hiljade registrovanih kreveta dok se ove godine očekuje i novih 500, uz još toliko i naredne. Kako je rekao, cilj opštine je da ljudi mogu da žive od turizma.\n“Istakao bih veoma dobru saradnju Vlade Srbije, rukovodstvo Srbije, predsednika Republike. I ministarstvo, pre svega koje Vi vodite, je prepoznalo ovu destinaciju.“, rekao je, napomenuvši da je, kao rezultat te saradnje, poslednjih godina izgrađeno nekoliko ključnih objekata za dalji razvoj turizma.\n“Put Ram-Topolovnik, put Zatonje – Srebrno jezero, a na samom Srebrnom jezeru sportski tereni – četiri prvoligaška košarkaška terena koji su pet godina u funkciji kampa Miloša Teodosića i koji obezbede preko 10.000 pansion dana, sportska hala jer želimo da imamo i odbojkaški kamp, a Boba Kovač, selektor reprezentacije Gradištanac, tu živi i mi smo ponosni na to. Reprezentacija je već igrala u toj hali, a biće u funkciji ne samo košarke i odbojke nego i uopšte turizma jer će i drugi ljudi da je koriste.“, kazao je Milić.\nOn je dodao da se ovih dana završava projekat za šetno-biciklističku stazu od Rama do Zatonja i dalje prema Srebrnom jezeru i Golupcu kako bi Gradište, Golubac i Požarevac mogli da objedine turističku ponudu. Ujedno, istakao je da je u planu i izgradnja zatvorenog bazena što će, pored kongresnih sala i spa centra, omogućiti da se sezona produži na čitavu godinu.\nMinistarka je, ovom prilikom, obišla i Srebrno jezero, košarkaške terene i novoizgrađenu sportsku halu.


Održan tehnički kurs za trenere\nObjavljeno: Utorak, 18 Februar 2020 09:55\nU periodu od 9.2.2020 do 16.2.2020 godine, u organizaciji Olimpijskog komiteta Bosne i Hercegovine i Saveza klizačkih sportova Bosne i Hercegovine, a pod pokroviteljstvom Međunarodnog olimpijskog komiteta, u Sarajevu je održan Tehnički kurs za trenere umjetničkog klizanja.\nPriliku da steknu nova saznanja i iskustva, dobilo je 14 trenera. Glavni ekspert kursa bila je gospođa Ivane Jakupčević Marinković (renomirani stručnjak Međunarodne klizačke unije), a kako umjetničko klizanje predstavlja kompleksan sport, u edukaciji su učestvovali i eksperti u svojoj branši, Jelisaveta Kokic Ryjkin (GER), Katarina Grof Mitrović (SRB), Belinda Schoenberger (AUT) i Karlo Požgajčić (BIH).\nUz demo klizače koje su činili reprezentativci Hrvatske: Hana Cvijanović i Hana Kosić te Bosne i Hercegovine: Zara Husedžinović i Hena Uzunović, priliku da treniraju sa vrhunskim trenerima dobilo je dvadesetak mladih klizača iz bosanskohercegovačkih klubova.\nOrganizacija je dobila pohvale od gostujućih stručnjaka i učesnika, a Bosna i Hercegovina novu generaciju edukovanih trenera. U Savezu se nadamo da ćemo imati dovoljno podrške za nastavak izgradnje domaćih kapaciteta i ljudskih resursa.


Skat: Tokom 15 godina milijardu dolara Srbiji od SAD\nSrbija i SAD imaju odličan dugotrajan odnos: Kajl Skat\nAmbasador Sjedinjenih Američkih Država u Srbiji Kajl Skat ocenio je da Srbija i SAD imaju odličan dugotrajan odnos, podsećajući da se ove godine obeležava 100 godina otkada se zastava Srbije zavijorila ispred Bele kuće.\nOn je za današnje izdanje lista Politika podsetio je da su SAD među prvima uspostavile diplomatske odnose sa nezavisnom Srbijom, 1882. godine, dodavši da su SAD ponosne na dugogodišnje partnerstvo s građanima Srbije i da se raduju nastavku saradnje u budućnosti.\n"Tokom i nakon Prvog svetskog rata, predsednik Vudro Vilson je snažno podržavao Srbiju, a ove godine proslavićemo stogodišnjicu njegove odluke da se srpska zastava vijori nad Belom kućom. Naše nacije su stajale rame uz rame u borbi protiv fašizma u Drugom svetskom ratu, a naše jako partnerstvo nastavilo se nakon rata", rekao je Skat.\nAmbasador je naveo da je Srbija proglasila integraciju u EU kao strateški cilj što SAD otvoreno i dosledno podržavaju.\n"Američki programi pomoći Srbiji fokusiran su na reforme koj će pomoći da ona ispuni kriterijume za pdridruživanje EU, a to će poboljšati život srpskog naroda kroz jačanje vladavine zakona i povećanjem mogućnosti", kazao je Skat.\nOn je rekao da će Srbija, zadovoljavajući te kriterijume za pristupanje EU, usvojiti i sprovesti politike koje promovišu prosperitet zemlje i jačaju vrednosti EU.\n"Naše partnerstvo uključuje blisku saradnju sa srpskim zvaničnicima radi jačanja demokratskih institucija, unapređenja pravosudne reforme, borbe protiv korupcije, poboljšanja poslovnog okruženja i izgradnje kapaciteta srpske vojske kroz zajedničku obuku i vežbe", rekao je Skat i dodao da su SAD obezbedile gotovo milijardu dolara pomoći Srbiji za proteklih 15 godina.


#StisniPetlju ili usudi se da budeš uspešan! - Marketing Mreža\n#StisniPetlju ili usudi se da budeš uspešan!\nČesto je prvi korak u nekom poslu ili ka prvom poslu najteži i neretko možemo čuti kako neko kaže „da mi je to samo neko rekao kada sam ja počinjao“. A kako se odvažiti i napraviti prvi korak i pokrenuti sopstveni biznis bila je tema tviter pitaonice pod nazivom „#Stisnipetlju #Pokreniposao – #SaznajKako“ koju je agencija Represent Communications organizovala u sklopu digitalne kampanje programa „Pokreni se za posao“.\nTviter pitaonica nova je forma događaja koja je u ovom slučaju imala za cilj da sve zainteresovane za pokretanje sopstvenog biznisa uputi u neophodne korake da pokrenu svoj biznis i da im, pružajući im potrebne informacije, taj proces olakša. Dobra informacija ključna je za svaki biznis, a posebno onaj koji sami pokrećete.\nPanel na kome su učestvovala tri preduzetnika – Ana Uzon iz modne radionice Bela Vrana, Vladimir Kovač iz proizvodnje ulja Eco Vital i Aleksandra Bogdanović, osnivač internet portala http://www.decjisajt.rs/, vodio je poznati novinar i urednik Dnevnika 3 na RTS-u, Zoran Stanojević. Ceo panel najavljivan je na tviteru nedelju dana ranije gde je apelovano na sve koji se interesuju za temu preduzetništva da postave pitanja i da se uključe u diskusiju.\nPre samog panela, stigla su brojna pitanja o kojima se pričalo na panelu u konstruktivnoj atmosferi, jer ko će vam biti snažnija podrška od onih koji su uspešno savladali te prve i nesigurne korake. U diskusiju su se uključivali tviteraši koji su svojim pitanjima i komentarima dijalog dodatno učinili zanimljivijim i zajedničkim snagama pokušali da daju odgovore osobama sa preduzetničkim duhom. Cela ideja panela je da ne morate biti fizički prisutni da biste bili deo neke zajednice, odnosno promocija uverenja da vam za pokretanje biznisa treba dobra ideja i spremnost za akciju. Da je to moguće, potvrđuje svih 490 preduzetnika koji su deo Programa.\nPreduzetnike modernog doba karakteriše između ostalog i potreba za razmenom iskustava, poslovnim povezivanjem i udruživanjem. U tu svrhu smo kreirali interaktivnu mapu koja prikazuje sve preduzetnike iz Srbije koji su deo programa „Pokreni se za posao“ i koja je svojevrsna poslovna mreža ovih preduzetnika, jer se u njoj nalaze podaci o svim malim biznisima koji su deo Programa.\nProgram „Pokreni se za posao“ započet je pre šest godina sa ciljem da podrži razvoj preduzetništva u Srbiji i da na konkretan način pomogne osobama sa preduzetničkim duhom da pokrenu ili unaprede svoj mali ili porodični biznis.\nPokrenut na teritoriji Niša, a kada je dao odlične rezultate, proširen je na nacionalni nivo. Do sada je ukupno 490 preduzetnika iz cele Srbije dobilo podršku za razvoj svoje poslovne ideje. Posebna snaga ovog Programa je ta što osim bespovratne pomoći, obezbeđuje i različite stručne i poslovne obuke neophodne za razvoj ili unapređenje poslovne ideje, a svake godine najmanje 100 malih porodičnih biznisa ima šansu da pokrene ili unapredi sopstveni posao. Održivost je najveća vrednost programa “Pokreni se za posao” i svi mali biznisi koji su dobili podršku uspešno posluju u svojim sredinama, a neki od njih su svoje poslovanje u međuvremenu proširili i na druge oblasti. Program u Srbiji sprovodi kompanija Philip Morris, a realizuje ga nevladina organizacija ENECA iz Niša. Jedna od najvećih prednosti Programa je ta što se njime pokreće dijalog i razmena ideja i informacija, pa osim pomoći, preduzetnici dobijaju i relevantne sagovornike na teme koje su važne za razvoj biznisa.\nAgencija Represent Communications ideju je plasirala kroz kampanju #Stisnipetlju, koja je startovala u junu, a obogatili su je tviter pitaonicom kojom su obeležili Svetski dan preduzetnika, koji se obeležava 21. avgusta. Želeći da budu deo svetske preduzetničke zajednice, događaj su vezali za ovaj dan, svesni važnosti pokretanja preduzetničkog zamajca u Srbiji i ohrabrujući sve one koji o preduzetništvu razmišljaju da se odvaže na ovaj korak.\nAutor teksta: Jelena Kovačević, Represent Communications


Senegalac na operaciji, pauza najmanje dva meseca - Sportskacentrala.com\nSenegalac na operaciji, pauza najmanje dva meseca 10.04.2017 21:16hNapadač Liverpula Sadio Mane biće sutra podvrgnut operaciji kolena, posle povrede koju je zadobio u ''mersisajd'' derbiju protiv gradskog rivala Evertona, i duela sa Lejtonom Bejnsom.\nU saopštenju kluba sa Enfilda kaže se da će oporavak trajati najmanje dva meseca, a Senegalac je bio jedan od najstandardnijih igrača Liverpula, pošto nije bio starter u samo pet prvenstvenih utakmica do povrede. Zanimljivo je da je u tih pet utakmica Liverpul dva puta izgubio, i tri puta igrao nerešeno. Tek u šestoj utakmici, bez Manea u startnih 11, ''redsi'' su pobedili, i to ekipu Stouka u subotu posle preokreta, u okviru 32. kola Premijer lige.\nInače Sadio Mane je u Liverpul stigao prošlog leta iz Sautemptona, a transfer je iznosio 34 miliona funti. U dresu velikana sa Enfilda od tada je odigrao 29 utakmica i postigao 13 golova.


Naslovnica Sjeverni Sandžak Novi Pazar Kik-bokseri i atletičari nezadovoljni izborom Sportskog saveza\nNovi Pazar – Klub borilačkih sportova Novi Pazar i Atletski klub Novi Pazar izrazili su danas nezadovoljstvo izborom najboljih sportista, trenera i ekipe u organizaciji gradskog Sportskog saveza, dok je direktor te ustanove Enver Gusinac rekao da su pobednici određeni glasovima klubova.\n“Prošle godine desila se ista stvar, tad nisu ispoštovane svjetske amaterske titule Ajle Lukač i Saide Bukvić u kik-boksu. Ove godine osvojile su evropsku i svjetsku profi titulu i ne znam šta treba još da urade da bi bile najbolje sportistkinje grada, a ja najbolji trener. Direktor Enver Gusinac treba hitno da podnese ostavku, pošto ne ume da vodi sport”, rekao je Dupljak u obraćanju novinarima.\n“Moje dvije svjetske šampionke dobile su po mali pehar na kome piše ‘za osvojeno prvo mjesto u svijetu’. Želim da mi direktor Gusinac kaže ko učestvuje u izboru, ko bira sportistu grada. Ja mislim da postoji pravilnik, ali ga niko ne koristi”, kazao je Dupljak.\nSvjetska prvakinja u lou-kiku u verziji Svetske kik boks i karate unije (WKU) Ajla Lukač rekla je da je razočarana odlukom Sportskog saveza.\n“Htela bih da znam, šta treba još da osvojim da bi me Enver Gusinac proglasio sportistkinjom grada”, kazala je Lukačeva.\nAtletski klub Novi Pazar je u saopštenju za javnost ocijenio je da je način izbora neprimeren, kao i da nije bilo glasanja i upotrebe pravilnika koji je usvojen na poslednjoj Skupštini Sportskog saveza.\n“Izbor je odrađen bez kriterijuma i sagledavanja doprinosa klubova u razvoju sporta. Ovo je način da sve mlade ljude koji se iskreno bore za Novi Pazar oteramo iz grada”, ističe se u saopštenju novopazarskog atletskog kluba.\n“Ne želim da dodatno pojašnjavam odluke, ali pobednici su određeni glasovima gradskih sportskih klubova i sve je bilo regularno”, kazao je Gusinac.


Abstrakt: Ove smernice su rezultat iskustva programa MuSPP na Kosovu u pružanju podrške procesima prostornog i ekološkog planiranja. One imaju za cilj pružanje pomoći centralnim i lokalnim vlastima davanjem preporuka za sprovođenje Strateške procene uticaja na životnu sredinu (SPUŽS) na Kosovu, posle unošenja Direktive Evropske Unije 2001 za SPUŽS u kosovsko zakonodavstvo, a posebno kada se radi o procesima prostornog planiranja. Ove smernice su urađene tako da podstiču korisnike da uzmu u obzir ekološke uticaje planova i programa u specifičnim kontekstima prostornog planiranja. Zaključci iz prvih procesa izrade SPUŽS-a na Kosovu su postavili osnov za smernice i obezbedili lekcije koje su relevantne drugim zajednicama, na Kosovu i u regionu Balkana, pošto one uzimaju u obzir različite opcije za ekološko planiranje i integrisano planiranje razvoja. Pored ocene plana, ekološka procena u kontekstu Kosova treba da omogući podizanje svesti o ekološkim pitanjima u planiranju. Ona takođe obuhvata niz pratećih mera praćenja i ublažavanja koje opštine dalje treba da razvijaju kada sprovode svoje lokalne planove razvoja kao deo integrisanog pristupa efikasnom održivom planiranju razvoja. Kao podrška ovih smernica su također uključeni sledeći primeri izveštaja SPUŽS-a: Izveštaj o SPUŽS za RPO Mamuša Izveštaj o SPUŽS za RPO Parteš Izveštaj o SPUŽS za RPO Prizren\nAbstrakt: Lokalni plan upravljanja čvrstim otpadom (LPUČO)predstavlja još jedan obavezan planski dokument koji proizlazi iz Zakona o Otpadu br. 04/L-060 koji mora da se uskladi sa Strategijom republike Kosova o upravljanju otpadom (2012-20121) i nadovezajućeg Akcionog Plana za period 2013-2017. Kao posledica, Opština Elez Han uz podršku MuSSP-a je revidirala svoj LPUČO da bi bio u skladu sa zahtevima novog zakonodavstva. Stoga, ovaj LPUČO pruža pristup koji bi mogao da posluži kao primer za kosovske opštine tokom izrade i revizije svojih planova. Plan analizira trenutno stanje, postavlja ciljeve i određuje mere za prikupljanje, upravljanje i postupanje otpadom( uključujući reciklažu i kompostiranje) mogućnosti financiranja( uključujući plan za pokrivanje troškova) i naposletku postavlja neke smernice za uredbe i njihovo sprovođenje. Na taj način ona takođe služi kao vodič za smanjenje, upravljanje, i odlaganje otpada tokom građevinskih radova, restauracije, ili zemljanih radova.\nAbstrakt: Izveštaj ispituje niz slučajeva Projekata Kapitalnih Investicija, u smislu očuvanja, unapređenja i upravljanja zelenilom, a kao rezultat pruža niz propratnih zadataka i preporuka, koji će ubuduće služiti kao smernice za povećanje zelene infrastrukture i njenim upravljanjem u urbanim sredinama širom Kosova.


BLIZANCI - Mesečni horoskop za JUL 2017. | Lepotica.rs\nAko ste rođeni horoskopsku znaku BLIZANCI, evo šta vas očekuje u JULU 2017.\nVenera je tokom jula meseca u vašem znaku i polju ličnosti, što itekako pozitivno može uticati na vaše emotivne i bračne relacije. Možda tu stvari sada i nisu najsavršenije, jer je prilično komplikovan period iza vas, ali ispred vas jesu dani kada možete mnogo učiniti za odnos sa voljenom osobom. Bolje se razumete, drugačije se ponašate jedno prema drugom, a uklapanje po svim pitanjima bi trebalo da ide bez većih problema.\nNemojte biti „brzi na jeziku“ kada su primedbe u pitanju, ali zato se potpuno opustite ukoliko imate nameru da kažete nešto lepo, podsticajno, duhovito, ukoliko želite da predložite i organizujete zajedničke trenutke. Kada tokom treće dekade meseca Mars i Sunce pređu u vaše polje komunikacije, ali i kraćih putovanja, mogli biste zajedno sa partnerom da odete na odmor ili da se makar više posvetite jedno drugom.\nUsamljeni pripadnici ovog znaka imaju pred sobom vrlo obećavajuć mesec za ljubav, pogotovo što će Venera iz vašeg znaka napraviti trigon na Jupitera koji se nalazi u polju ljubavi tokom druge dekade jula. To je i najbolji period za ulazak u nove emotivne priče, jer pre toga Venera pravi kvadrat sa Neptunom, koji vam može doneti preteranu idelizaciju ili ulazak u odnos sa osobom koja neke stvari krije od vas ili nije potpuno iskrena. Tokom treće dekade opozicija Venere i retrogradnog Saturna može u vaš život vratiti osobu iz prošlosti.\nU ovaj mesec ulazite u prilično nepovoljnoj i komplikovanoj poslovnoj i finansijskoj situaciji. No, nemate razloga za očajavanje i zabrinutost – već od kraja prve nedelje jula stvari počinju da se dešavaju bržim i podsticajnijim tempom. Ulazak vašeg vladara Merkura u polje komunikacije i dogovora otvoriće nove poslovne pregovore, daće vam jednu podsticajniju i bržu energiju, a ako ste nezaposleni – vreme vam je da se pokrenete i tražite posao. Kada i Sunce i Mars u trećoj dekadi jula takođe uđu u ovo polje, možete da napravite mnogo ambicioznije poteze i odlične rezultate. Venera u vašem znaku daje vam harizmatičnost i odlične komunikacijske sposobnosti. Iskoristite je maksimalno.\nJednim delom ćete početi da se osećate bolje već od prvih dana jula, ali vam potpuni oporavak sledi tek u drugom delu meseca. Za vas je sada neophodno da budete u pokretu, jer vam fizička aktivnost izuzetno pogoduje i donosi korist organizmu.


Građane Bora truju, inspekcije ćute - NOVA portal\nGrađane Bora truju, inspekcije ćute\nDruštvo Autor:Ivan Popović14. jun. 202018:59\nZagađenost vazduha u Boru, problem je sa kojim se građani svakodnevno sreću. Prema podacima Agencije za zaštitu životne sredine u Boru je, u toku maja meseca zabeleženo prekoračenje čestica sumpor-dioksida (SO2) od 14 sati i 4 dana na području merne stanice gradski park u samom centru grada.\nOvo prekoračenje je u aprili iznosilo 84 sata i 9 dana, u martu 38 sati i sedam dana, u februaru 43 sata i isti broj dana kao u martu. U januaru zagađenje trajalo 75 sati i rekordnih 17 dana, prekoračenog prisustva kako sumpor-dioksida (SO2) tako i azot-dioksida (NO2).\nGrađani Bora su u više navrata pozivali nadležne na odgovornost i tražili da makar budu obavešteni o intervalima u kojima je zagađenje najjače.\n„Zagađenje je sve učestalije, i do sada se puštao samo sumpor-dioksid, ali sada se kroz oblake dima puštaju i mnoge druge štetne supstance. Ranije se zagađenje osećalo samo u centru grada, a sada se oseća i do okolnih sela. Jedan od glavnih problema je što ne znamo u kojim intervalima će biti zagađenje, da budemo oprezni i u tom periodu smanjimo izlazak iz kuća“, kaže za Nova.rs Vladimir Stojićević, jedan od inicijatora prethodnih protesta.\nGrađani ukazuju i na sve veći broj dece sa plućnim oboljenjima.\n„Sve i svašta se topi, a ništa se ne preduzima. Mnogo dece boluje od raznih plućnih bolesti, a te podatke kao građani nismo uspeli da dobijemo. Svakodnevno se pojavljuju ogromni oblaci dima u centru grada, moramo da zatvaramo prozore“, kaže Gordana Marinović.\nOgorčeni građani smatraju i da ekološka inspekcija ne radi svoj posao.\n„Informacije o ogromnim prekoračenjima štetnih materija u vazduh, koje smo iznosili na protestima i u medijima, ne poriče nijedna državna institucija, to su zvanični i javni podaci. Ipak, svi ćute na trovanje Borana već drugu godinu, Zakoni ove zemlje se ne poštuju, ekološke inspekcije ne rade svoj posao“, kaže Irena Živković, jedna od inicijatora protesta građana.\nNajavljen protest kod Bora zbog postupanja „Ziđina“\nTrivan za Nova.rs: Kontrolišemo Ziđin jednom mesečno\nIz Ministarstva zaštite životne sredine rekli su nam da su upoznati sa situacijom i da su u svim dosadašnjim nadzorima utvrdili nepravilnosti.\n„Ministarstvo zaštite životne sredine od početka godine obavilo je 6 inspekcijskih nadzora u kompaniji ‘Zijin Bor Copper’, koja su za predmet imala nadzor u skladu sa odredbama Zakona o zaštiti vazduha. Na osnovu nadzora utvrđene su nepravilnosti zbog kojih su podnete prijave za privredni prestup kod nadležnog tužilaštva. U okviru ovih prijava traženo je izricanje odgovarajuće novčane kazne, koju propisuje odgovarjući pravosudni organ“, kažu za Nova.rs iz resornog ministarstva.\nOd same privatizacije nagadašnjeg RTB Bor podnete su dve prijave.\n„Privatizacija kompanije izvršena u drugoj polovini decembra 2018. godine. U toku prošle godine izvršeno je 16 inspekcijskih nadzora, nalagane su potrebne mere i podneto su dve prijave za privredni prestup“, kažu u ministarstvu.\nZamenik generalnog direktora „Serbia Zijin Copper“ Dexi Ling na pitanje novinara o povećanom zagađenju od njihovog dolaska u RTB potvrdio da je izvor zagađenja topionica bakra, ali da se radi na rešavanju tog problema.\n„Mi radimo na iznalaženju privremenog rešenja u smislu izgradnje ‘dimokotača? i sistema za gasove. To će biti privremeno rešenje i trajaće do jula a posle toga planiramo da trajno rešimo problem sa gasovima po najmodernijoj tehnologiji i sav gas će ići u fabriuku sumporne kiseline“, rekao je novirnarima je Dexi Ling.\nNa pitanje novinara zbog čega je država uložila veliki novac za novu topionicu koja je sada nefunkcionalna, Aleksandar Antić je prilikom posete Boru rekao da je topionica sagrađena za kapacitet proizvodnje 80.000 tona bakra godišnje, a da su planovi kineske kompanije da proizvede i do 250.000 tona.


Ljajić i Vesić otvorili multifunkcionalni objekat u Muzeju Jugoslavije | Ministarstvo trgovine, turizma i telekomunikacija\nLjajić i Vesić otvorili multifunkcionalni objekat u Muzeju Jugoslavije\nPotpredsednik Vlade i ministar trgovine, turizma i telekomunikacija Rasim Ljajić i zamenik gradonačelnika Beograda Goran Vesić otvorili su danas u Muzeju Jugoslavije multifunkcionalan objekat – K25.\nLjajić je rekao da se na prvi pogled radi o malom objektu u građevinskom smislu ali preko potrebnom za Muzej Jugoslavije i za 120.000 ljudi koji godišnje posete Muzej.\nOn je naglasio da ne treba izgubiti iz vida da od 120.000 posetilaca su 70 odsto stranci, od čega je 30 odsto iz bivših jugoslovenskih republika.\nMinistar je naglasio da muzeji generalno predstavljaju važan segment kulturnog turizma i da 20 odsto putovanja u svetu potpada pod kulturni turizam, kao i da više od 40 odsto stranih gostiju u Beogradu ima pozitivan utisak o srpskoj prestonici, pre svega zbog kulturno-istorijskog nasleđa.\nPotpredsednik je podsetio da Srbija ima 150 muzeja, ali i konstatovao da je iskorišćenost muzeja u turističkom smislu oko 50 odsto, dok je u Sloveniji i Hrvatskoj taj procenat oko 70 odsto.\n,,Nema boljeg mesta da se upoznate sa kulturom i istorijom jednog naroda od muzeja, posebno je to slučaj sa Muzejom Jugoslavije koji čuva 75.000 različitih artefakata i jedan je od 10 najposećenihih destinacija u Beogradu. Verujem da ćemo sa otvaranjem ovog objekta i svim budućim sadržajima povećati broj posetilaca na 150.000″, zaključio je Ljajić.\nZamenik gradonačelnika Goran Vesić je rekao da sa novim objektom počinju da se uređuju srpski muzeji po ugledu na svetske.\n,,Većina naših muzeja je staromodna, imaju samo postavku i ništa više, a u modernim muzejima u svetu vi možete da provedete čitav dan, da kupite suvenire, ručate, popijete kafu i mi se trudimo sada da u svim muzejima, koje rekonstruišemo, obezbedimo to“, rekao je zamenik gradonačelnika.\nDirektorka Muzeja Jugoslavije Neda Knežević je rekla da muzej svake godine poseti 10.000 posetilaca više, a kako bi se osećali komfornije i postigao standard kao svuda u svetu, rekonstruisala se postojeća ulazna kapija, dogradila i dobila nove sadržaje, rekla je Knežević.\nObjekat K25, površine 200 kvadratnih metara, mesto je na kome posetioci mogu da dobiju informacije o Muzeju Jugoslavije i muzejskom kompleksu, mogu da se zadrže u kafeu i kupe suvenir, a pritom je fleksibilan i u interakciji sa objektima u kompleksu i parkom skulptura.\nProjektant rekonstrukcije i dogradnje objekta je profesor Mihailo Timotijević sa Arhitektonskog fakulteta u Beogradu.


Ministar Vanja Udovičić posetio fudbalski klub iz Ratkova koji slavi veliki jubilej\n- Za vrhunske rezultate u sportu potrebno je ojačati bazu, a baza je upravo u lokalnim sredinama gde se rađaju i treniraju neki budući šampioni. Želim da čestitam lokalnoj samoupravi u Odžacima na tome što je u prvi plan stavila razvoj sporta, kako rekreativnog i školskog tako i jačanjem omladinske politike i davanjem akcenta na radu sa decom i mladima kako bi oni osetili boljitak i ostali u svojoj opštini, izjavio je ministar.\n- Čestitam stogodišnjicu od osnivanja fudbalskom klubu, danas smo doneli neke male poklone, ali smo pre svega razgovarali o mogućnosti da uredimo ovaj sportski kompleks ovde. Glavni problem u fudbalskom klubu jesu tribine koje prokišnjavaju, gde ćemo zajedničkim snagama i multisektorskim ulaganjem, kako republičkim tako i pokrajinskim i lokalnim sredstvima zajedno sa privatnicima koji žele da pomognu nastojati da obnovimo infrastrukturu kako bi ovaj sportski centar bio mesto okupljanja mladima i narednih sto godina, istakao je ministar omladine i sporta.\nGoran Đokić, nekada uspešan fudbaler koji je sada na funkciji predsednika FK “Radnički”, kaže da je najbolji poklon navijačima za stogodišnjicu postojanja kluba ulazak u viši rang, što su Ratkovčani obezbedili odličnim igrama u protekloj sezoni.\nPrema njegovim rečima, želja svih u klubu je da se veliki jubilej dostojno obeleži, ne samo podsećanjem na prošlost, već i gledanjem u budućnost.\n- Planovi su da se nastavi sa radom, da se što više ulaže u decu, mlađe generacije koje će zameniti nas starije koji smo pri kraju igračke karijere. Mi smo odredili 8. septembar kao datum kada želimo da dovedemo jedan od tri naša najveća kluba, “Partizan”, “Crvenu zvezdu” ili “Vojvodinu”, i da organizujemo jednu revijalnu utakmicu povodom sto godina kluba. Pozvali bismo na tu svečanost sve iz vrha sporta, pa tako i ministra Udovičića i da obeležimo jubilej na način na koji je to ovaj klub zaslužio, kaže Đokić.\nLokalna samouprava u skladu sa svojim mogućnosti pomaže rad svih sportskih klubova na teritoriji opštine.\n- Organizovanjem različitih manifestacija, ali i kroz veliki i naporan rad Sportskog saveza opštine Odžaci nivo sporta u opštini Odžaci, pre svega među školskom decom je podignut na jedan viši nivo. Danas ovde vidimo jednu lepu sliku mnogo dece na fudbalskom terenu i tome se radujemo. Posetu ministra Udovičića smo iskoristili i da popričamo o važnim temama, pre svega o ulaganju u sportsku infrastrukturu, izjavila je predsednica opštine Odžaci Latinka Vasiljković.\nTagovi: Vanja Udovičić fudbalski klub Radnički 1918 Ratkovo


Mame pokrenule akciju prikupljanja benkica za niško porodilište - Bebac.com\n07.06.2018. / Izvor: juznevesti.com\nDa tek rođene bebe ne budu u starim, dotrajalim i pohabanim benkicama...\nZato što je odeća u koju se oblače bebe u niškom porodilištu, kako kažu, pohabana, pocepana i dotrajala, Udruženje “Porodična filharmonija” je pokrenulo akciju prikupljanja benkica, švedskih i tetra pelena koja će trajati do 18. juna.\nU ovom niškom udruženju kažu da je inicijativa potekla od mama koje su članice Fejsbuk grupe “Ćaskalište za mame iz Niša”, jer su mnoge od njih istakle da bebe koje su se tek rodile moraju da oblače u pocepane benkice.\nIako postoji još stvari koje treba poboljšati, mame su rešile da se same organizuju i počnu od osnovnih stvari koje su prve i neophodne - kažu u Udruženju “Porodična filharmonija”.\nMogu biti i polovne i nove stvari, ne nužno samo bele boje, ali je važno da mogu biti oprane na 90 stepeni, odnosno da se „iskuvaju“, kako bi bile higijenski ispravne - kažu u Udruženju.\nZainteresovani se mogu javiti putem inboksa na zvaničnoj Fejsbuk stranici Udruženja “Porodična filharmonija” ili mejlom na office@porodicnafilharmonija.org.\nBravo za akciju 👍


Vesti Autor:Beta20. maj. 202217:56 > 19:1021 komentara\nIzvor: TANJUG/ JADRANKA ILIC\n„U toj borbi učestvujemo 24 časa danima. Razgovarala sam sa predsednikom Aleksandrom Vučićem da odžimo sastanak, da se možda napravi jedinstven tim, na primer u Kancelariji za IT upravu ili Ministarstvu unutrašnjih poslova, gde bi sve naše resurse centaralizovali“, rekla je Brnabić za TV B92.\nOna je rekla i da oni koji tvrde da te „dojave donose korist Vučiću i Vladi nisu pri zdravoj pameti“.\n„Rekao je da će Srbija imati dovoljno hrane, ali da će biti nestašice u svetu. Srbija će imati hranu“, rekla je Brnabić.\n„Ohrabrujuća izjava Abazovića o inicijativi Otvoreni Balkan“\nBrnabić je ocenila kao ohrabrujuć stav crnogorskog premijera Dritana Abazovića o inicijativi „Otvoreni Balkan“.\n„Volela bih da se ekonomije Zapadnog Balkana pridruže, jer svi imaju korist od toga“, rekla je Brnabić, na pitanje o izjavi Abazovića da podržava inicijativu „Otvoreni Balkan“.\nOna je navela da bi sledeći sastanak inicijative „Otvoreni Balkan“ trebalo da bude održan 8. juna u Severnoj Makedoniji, na Ohridu.\n„Kurti da se fokusira na dijalog“\nOna je istakla i da bi bilo bolje za sve ako bi se kosovski premijer Aljbin Kurti fokusirao na dijalog Beograda i Prištine, umesto što „napada“ predsednika Srbije Aleksandra Vučića.\nBrnabić je rekla da je dijalog Beograda i Prištine jedini način da budu obezbeđeni mir i stabilnost, i kako je ukazala, „samim tim i bolji kvalitet života za sve“.\nOna je ocenila kao znak „ogromne frustracije“ Kurtijev stav da demokratije poput američke i Kosova moraju da stoje zajedno „protiv autokrata kakvi su su predsednici Rusije i Srbije“ Vladimir Putin i Aleksandar Vučić, kao i slične navode iz Prištine.\n„To gledam kao znak ogromne frustracije, pre svega frustracije zato što je Vučić poštovan od Istoka i Zapada i EU, i Kine i Rusije, UAE, Turske“, rekla je ona.\nNapomenula je da je „Kurti još uvek na višednevnoj turneji po SAD“, kako je navela, „u nadi da će uspeti da zakaže neki sastanak na viskom nivou u administraciji SAD“.\n„Ne deluje mi da to ide baš najbolje, pored toga jedino što ostaje je da napada Vucića koji je izvor njegovih frustracija“, rekla je ona.\nBrnabić smatra je da je mnogo bolje „u ovom trenutku za sve“ da se Kurti fokusira na pregovore Beograda i Prištine.\n„To je jedini način da obezbedimo mir i stabilnost i samim tim bolji kvalitet života za sve i mislim da je to pragamatičan stav“, rekla je ona.\nDonosimo odluke samo u interesu Srbije, tako i kad je reč o sankcijama Rusiji\nOdnosi Srbije i EU strateški i suštinski, iako nema saglasnosti po svim pitanjima\nBrnabić je rekla da su odnosi Srbije i EU „strateški i suštinski“, iako se Beograd i Brisel ne slažu po svim pitanjima.\nAna Brnabićdojava o bombi


Jedno zanimanje se, možemo reći, posebno "rasvetli" kada odete na život (i rad) u inostranstvo, a to je posao frizera.\nIako je poseta frizeru popularna i kod nas, te žene najčešće posećuju upravo te salone za ulepšavanje (u odnosu na, recimo, tretmane za lice/telo) - ubrzo postane jasno da frizere "preko" treba da cene još više.\nRazlog za to je nemogućnost pronalaženja dobrog stručnjaka među stranim radnicima, a pritom su cene paprene. Iako možemo reći da su cifre i kod nas dosta skočile, te kolorizacija kod frizera "na glasu" košta i do 150 evra ili više - ipak se ne možemo porediti s Nemačkom/Austrijom, gde su one nekoliko puta veće, piše Biznis Telegraf.\n"Problem" s frizerima u inostranstvu imaju maltene sve žene iz regiona, barem sudeći po video snimcima gastarbajtera s Balkana na YouTube-u, ali i po komentarima ispod.\nJedna hrvatska jutjuberka, koja živi u Nemačkoj, nedavno je objavila video u kojem pokazuje kako sama sebi radi blajhanje, jer kako kaže "za osam godina koliko je tamo nije uspela da nađe pravu osobu, već je neretko izlazila iz salona u suzama, a pritom plaćala na stotine evra".\nNadovezala se i žena koja kaže da joj je "za 23 godine života u Nemačkoj svaki put žao kada treba da ostavi novac frizeru". Slična su iskustva i žena iz Srbije, i to ne samo po pitanju stilizovanja kose, već i drugih kozmetičkih usluga.\nŠtaviše, jedna naša sugrađanka je doživela da je frizerka u Štutgartu pita da li želi da joj stavi regenerator, nakon pranja kose, jer se ta usluga dodatno naplaćuje, i takođe je pisala da li želi da joj suši kosu ili će ona sama - jer ova usluga takođe košta plus, piše Biznis Telegraf.\nSvakako, ostale strankinje u ovim zemljama, kao i same Nemice, uglavnom nemaju izbor i navikle su na tamošnje frizere i cene; ipak, naše žene koje kažu da su na Balkanu bolji stručnjaci - a pritom i niže cene - radije obavljaju ovakve usluge u domovini.\nAko računamo da je, primera radi, u Nemačkoj samo klasično muško šišanje u "prosečnom" salonu 20-ak evra, onda je jasno kolike su cene ostalih, komplikovanijih usluga.\nPišite nam kakva su vaša iskustva, ako živite u stranim zemljama: da li ste sami "svoji majstori" ili idete u salone? Koliko, u proseku, plaćate usluge kod frizera/kozmetičara/zubara?


Početak/Društvo/Nedelja Evrope u Nišu od 7-11. maja\nSvetlana Petrović 28. aprila 2019.\nNedelja Evrope u Nišu, od 7. do 11. maja, biće obeležena nizom nizom predavanja, prezentacija, radionica i kulturno-umetničkih sadržaja.\nU saradnji sa lokalnim partnerima, program organizuje EU Info kutak koji će ovom manifestacijom proslavićemo i tri godine rada u novom prostoru u Voždovoj ulici.\n“Nedelju Evrope otvara predavanje Nj. E. Nikolaus Luteroti, ambasadora Austrije u Srbiji, o pravu Evropske unije, odnosima Austrije i Srbije i ulozi Austrije u procesu proširenja EU. Predavanje će se održati 7. maja na Pravnom fakultetu u Nišu, a namenjeno studentima ove visokoškolske ustanove i ostalim zainteresovanim građanima. Za učenike srednjih škola pripremamo kviz pod nazivom “Koliko poznaješ EU”, gde će imati priliku da provere svoje znanje, i kroz zabavu nešto i nauče. Prijavljivanje za predavanje ambasadora Luterotija je do 6. a za kviz do 8. maja mejlom na officenis@euinfo.rs”, kažu u EU Info kutku.\nU okviru Nedelje Evrope biće obeležen i Dan Evrope, 9. maj, kada će zajednički Grad Niš i EU Info kutak u periodu od 21 sat do ponoći na zgradi Narodnog pozorišta, projektovati zastave Evropske Unije i Republike Srbije, i time simbolično dočarati sinergiju i zajednički napor Srbije i Evropske unije u približavanju naše zemlje zajednici evropskih naroda.\nCentralna i završna manifestacija tokom nedelje je “Dan evropskih vrednosti” koji EU info kutak Niš u partnerstvu sa Gradom Nišom, organizuje 11. maja od 11 do 13 sati, na platou ispred Kalče. Dva sata programa pokazaće zajedničke vrednosti koje spajaju Srbiju i Evropsku Uniju.\n“To će biti muzički dan. Građani će biti u prilici da čuju dela klasične muzike, dečiji hor, recitacije na jezicima zemalja Evropske unije i nastup plesne grupe koja beleži odlične rezultate na međunarodnoj sceni. Predstaviće se i neke od organizacija civilnog društva koje na lokalu aktivno promovišu evropske vrednosti, a planiran je i niz pratećih aktivnosti koje podrazumevaju razne kvizove i tematske radionice”, dodaju u EU Info kutku.\nOvogodišnja krovna kampanja Delegacije Evropske unije u Srbiji i EU info mreže u Beogradu, Nišu i Novom Sadu realizuje se pod nazivom “EUzaTebe”, sa idejom da se promovišu rezultati razvojne pomoći EU Srbiji u okviru procesa evropskih integracija.\nEU info kutak Kalča kviz Nedelja Evrope Niš predavanja Radionice


Dolina Jad(r)a - Aleksandar Pavlović - Peščanik\nDanima sam oklevao da potpišem peticiju protiv pokretanja rudnika u dolini Jadra i kompanije Rio Tinto. Ekološki aktivisti već mesecima o tom projektu govore sve najgore, predstavnici vlasti sve najbolje, a nedostaju kvalitetni i relevantni podaci, poput onih koji su javnosti predočeni na nedavnom skupu Projekat Jadar: šta je poznato, održanom u SANU (manje-više kompletno dostupnom ovde). Ovaj događaj, držim, do sada mi je pružio najbolju priliku na osnovu koje sam mogao, kao građanin i laik za pitanja rudarstva i tehnologije proizvodnje litijuma, da donesem informisani sud koji glasi: u ovom trenutku i pod ovim okolnostima, projekat Jadar doneće Srbiji više štete nego koristi i stoga ne treba dati dozvolu za otvaranje rudnika dok nezavisne i obimne analize nedvosmisleno ne pokažu ekonomsku dobit i ekološku dimenziju ovog projekta.\n„Istina i činjenice“ o projektu Jadar\nKako to retko u Srbiji biva, u SANU su se pod istim krovom okupili i imali glas predstavnici raznih opcija, među kojima: Vesna Prodanović iz kompanije Rio Tinto i Marija Alimpić iz udruženja „Zaštitimo Jadar i Rađevinu“, Zorana Mihajlović, potpredsednica Vlade Republike Srbije i ministarka rudarstva i energetike, te stručnjaci iz niza srpskih institucija koji su o projektu Jadar govorili iz tehnoloških, ekoloških, medicinskih i drugih uglova. Prvenstvo je imala Zorana Mihajlović, koja je istakla ogroman ekonomski potencijal i značaj ovog projekta: „Niko nema pravo da odustane od projekta koji može biti veoma važan za budućnost Srbije na osnovu tvrdnji koje nemaju uporište u činjenicama, a koje svakodnevno slušamo… jer je u javnosti prisutno mnogo neistina, zabluda i poluinformacija, koje se koriste za protivljenje projektu“.\n„A istina i činjenica“, nastavlja ministarka, „je da je to nalazište jadarita jedno od najvećih u Evropi… A ta vrednost nije mala. Elaboratom… overene su rezerve bora i litijuma kod Loznice u iznosu od 158.000.000 tona, proračunate vrednosti 56 milijardi dolara. Potencijal za privredni rast jeste nesumnjiv, kao i za rast zaposlenosti visokorazvijenih poslova, direktno i indirektno, kao i rast industrijske proizvodnje… Uticaj na bruto društveni proizvod direktno 3% samo iz procesa rudarenja. U procesu proizvodnje litijumskih baterija – jer cilj nije samo rudarenje i eksploatacija litijuma – preko 8%, moguće proizvodnje električnih vozila, između 11 i 15%.“\nPredsednik Vučić ovih dana iznosi slične argumente, ali su u njegovoj interpretaciji cifre i procenti još veći, jer bi „samo rudarenje i prerada narednih 56 godina donosilo oko 600 miliona evra godišnjeg prihoda i Podrinje bi procvetalo“. Vučić je dodao da Srbija želi i da se kod nas proizvode katode i katodne baterije, što bi prihod podiglo na 3,4 milijarde evra godišnje, kao i da se sa Evropljanima razgovara da jedan proizvođač električnih automobila dođe u Srbiju i da bi ukupan godišnji prihod bio „neverovatnih, fascinantnih i fantastičnih 19,7 milijardi evra“.\nNije mi jasna ova zaista neverovatna računica – budući da Srbija ima jednu od najnižih rudnih renti u Evropi koja za metalne rude iznosi 5%, pa ako sav bor i litijum vredi 56 milijardi, kako kaže ministarka, onda će država ukupno dohodovati 2,8 milijardi evra tokom čitavog ciklusa rudarenja (za koji Vučić kaže da će trajati 56, a Mihajlović čak 65 godina). Uzmimo da je Vučić u pravu, Rio Tinto bi godišnje zarađivao cirka milijardu evra, od čega bi Srbiji na ime rudne rente išlo 50 miliona evra. To nije 3% već skromnih 0,1% srpskog BDP-a koji, po Vučićevim rečima, „napreduje kao munja“ i ove godine će preći 50 milijardi evra. Štaviše, ni tih 50 miliona nisu čist ćar. Naime, tzv. rudna renta zapravo predstavlja „naknadu za korišćenje resursa i rezervi mineralnih sirovina“, koju država zatim troši da sanira štetu koja nužno nastaje kao posledica crpljenja tih resursa – na ekološke projekte, poboljšanje života ljudi, razne programe sanacije, sistematsko praćenje uticaja korišćenja tih resursa itd. Drugim rečima, imajući u vidu nisku stopu rudne rente i visoke troškove obnove resursa koji stradaju od rudarenja, od ovoga država Srbija neće imati neku naročitu zaradu. Možda bi rudarenje jadarita donelo još neke koristi i zarade državi, ali takve jasne, konkretne podatke, argumentovano i činjenično, koliko mi je poznato, predstavnici vlasti nisu do sada izneli javnosti.\nNeubedljive su i druge izjave najviših državnih zvaničnika. Najpre, smisleno je pretpostaviti da bi proizvodnja litijumskih baterija, a naročito električnih vozila, mogla doneti značajne prihode Srbiji. Ali u njoj ne postoje te fabrike niti, koliko je poznato, neke značajne inicijative za njihovo pokretanje. Kako to pravimo računicu o milijardama koje ćemo zaraditi, a ništa od ovoga još nemamo? Dalje, nije prvi put da Vučić – kao recimo u slučaju Beograda na vodi – gromko najavljuje milijarde evra za koje se zatim ispostavi da su na dugom štapu i postoje samo u nekakvoj fiktivnoj i nategnutoj računici. Zatim, Vučić je najavio i mogućnost referenduma istakavši: „’Glas naroda je glas Boga’, ali nije glas naroda 2.000 potpisa među kojima su potpisi beogradskih nevladinih organizacija“. Ni ovde predsednik nije u pravu, jer je tu peticiju do danas potpisalo preko 50.000 ljudi. Najzad, predsednik je istakao i da se iz područja koje treba da obuhvati rudnik od poslednjeg popisa iselilo preko 10% stanovništva i „da svi iz tog kraja beže trbuhom za kruhom“. Tačno je da jadarski kraj, kao i gotovo cela Srbija, beleži depopulaciju. Ali, pošto će rudnik i prateći kompleks zauzimati stotine hektara sa kojih je neophodno iseliti veliki (do sada u javnosti nespecifikovan) broj ljudi, ova bi se državna strategija mogla i ovako opisati: iseljavamo ljude s njihovih ognjišta da bismo ih zadržali na njima.\nNeki iskazi ministarke i predsednika su u direktnoj suprotnosti. Tako ministarka na skupu ističe: „Litijum jeste metal budućnosti, od koga će zavisiti strateški položaj mnogih zemalja… Samo procene Evropske unije govore da će u regionu potražnja za litijumom do 2050. porasti za oko 60 puta“. Ako je tako, zdrav razum veli da, pošto će potražnja toliko porasti, porašće i cena, te će tada njegova eksploatacija doneti i mnogo veću dobit i korist za državu. Dakle, zašto ga vaditi sada, ako će kasnije vredeti više? Predsednik, međutim, kaže kako mineral jadarit koji sadrži litijum vredi sada, a neće vredeti u budućnosti kad se nađe način za punjenje litijumskih baterija. Ni ovo mi ne deluje ubedljivo – ovaj rudnik radiće, kako smo videli, između 50 i 65 godina. Pa ako je predsednik u pravu, mi ćemo brže-bolje dati dozvolu za otvaranje rudnika, iseliti ljude, porušiti im kuće, poseći šume i uništiti oranice na stotinama hektara, e da bismo onda shvatili da postoji alternativa za litijum te da jadarit zapravo ne vredi. Šta onda? Vratićemo ga u zemlju, pošumiti i zaorati rudarske kopove, obnoviti kuće i naseliti ljude? A šta ćemo sa postrojenjima, otpadom, hemikalijama i ko zna čim ostalim? To će Rio Tinto da spakuje u kofere i ponese sa sobom?\nIako jedno drugom povremeno protivreče u argumentaciji i „činjenicama“, najviši državni zvaničnici se ipak u osnovi slažu da moramo iskoristiti ovu istorijsku šansu. Ministarka Mihajlović posebno oštro iskazuje ovaj dictum: „Ili ćemo iskoristiti istorijsku šansu da Srbiju učinimo liderom u proizvodnji proizvoda od trenutno jednog od najtraženijih metala 21. veka, ili će naše buduće generacije biti samo posmatrači modernog svetskog razvoja“. Problem je u tome što biti lider u proizvodnji neke rude ne donosi nužno korist ako se obavlja u neuređenoj zemlji koja ne štiti svoje interese i ne maksimalizuje dobit od ovog procesa. Tako, recimo, Demokratska Republika Kongo poseduje gotovo sve svetske rezerve koltana ili tantaluma, retkog materijala koji se koristi u pravljenju pametnih telefona, računara i električnih vozila. Ipak, uprkos ovom prirodnom bogatstvu, njegova eksploatacija nije zemlji donela nikakve koristi – česti su sukobi oko kontrole teritorije, ratovi, a analize pokazuju da u rudnicima koltan vade ručno čak i sedmogodišnja deca za nadnicu od jednog dolara. Drugim rečima, Kongo ima još ređi i skuplji metal od Jadra, ali slabu, korumpiranu državu, labave i neefikasne zakone i propise i nikakvu kontrolu, i stoga ima ogromnu štetu a gotovo nikakvu korist za državu i mlade generacije, koje zapravo rade u rudnicima. Držim da je Srbija u nešto boljem položaju i da sedmogodišnja seoska deca iz Draginca neće umesto u školi završiti u rudniku, niti da bi Rađevci i Jadrani – uprkos svojim poslovičnim nesuglasicama – zaratili zbog jadarita. Ali Srbija je ipak daleko od uređene zemlje sa snažnim institucijama i vođstvom koje osigurava zaštitu njenih vitalnih finansijskih, ekoloških i nacionalnih interesa.\nZa našu decu?\nČinjenice i argumenti koje su do sada izneli nosioci vlasti u Srbiji, prema tome, ne deluju naročito utemeljeno i uverljivo. Na rečenom skupu u SANU, međutim, brojni naučnici i univerzitetske ličnosti iznosili su i drugačije istine i činjenice, od koji ću ovde navesti samo nekoliko.\nAkademik Vladimir Stevanović, predsednik Akademijskog odbora za životnu sredinu, na otvaranju skupa upozorio je da „bez obzira što se deklarativno najavljuje da će sve biti ekološki bezbedno, prečišćeno i takva voda puštena u vodotoke i vazduh ostati čist, ostaje čitav niz pitanja koji sve to dovodi u sumnju, pre svega zbog toga jer je od početka projekat bio nedovoljno transparentan… devastacija površinskih i prirodnih resursa se za sada još uvek ne može sagledati jer su podaci iz različitih izvora kontradiktorni“. I niz drugih izlagača, poput Petra Bulata, smatraju da prosto ne znamo dovoljno o čitavom projektu, te da „bez detaljnih informacija o tehnologiji koju investitor planira da primeni nije moguće sagledati sve posledice po zdravlje lokalnog stanovništva“.\nTakođe, Jagoš Raičević iz Instituta Vinča istakao je kako „mi nemamo nikakvo osiguranje kvaliteta u donošenju odluka“, jer odluku o dodeli dozvole za eksploataciju donosi ministar, koji formira ad hoc komisiju po svojoj volji, što je po njemu nedopustivo. Umesto toga neophodno je, smatra ovaj stručnjak, da se uradi izveštaj koji procenjuje ukupnu cenu koštanja sanacionih radova i korektivnih mera za ublažavanje i sprečavanje posledica vanrednih situacija, pa zatim sve te cene koštanja uzeti u obzir i vagati ih prema ekonomskim činjenicama. Raičević dalje kritikuje postojeći sistem u kom Rio Tinto naručuje studiju od resornog ministarstva – neprirodno je, veli on, da operator odnosno zagađivač naručuje od regulatora ili države studiju o izvodljivosti projekta Jadar. Nisam mogao da verujem da je zaista tako, pa sam proverio. Drugim rečima, studiju na osnovu koje državni organi donose odluku o dozvoli za projekat Jadar i čiji je nosilac Ministarstvo građevinarstva, saobraćaja i infrastrukture, naručila je kompanija Rio Tinto. Institut za arhitekturu i urbanizam Srbije potpisan je ovde kao „obrađivač i nosilac sinteze“, koja je izrađena „u skladu sa studijama i dokumentacijom dobijenom od ‘Rio Sava Exploration d.o.o. Beograd’“. Dakle, ključni dokument „za utvrđivanje javnog interesa“ na osnovu kog država treba da dozvoli pokretanje rudnika zasniva se na dokumentaciji dobijenoj od Rio Tinta, a njegovu izradu platio je Rio Tinto. Stoga svi rezultati moraju biti podložni nezavisnoj proceni, smatra Raičević i zaključuje: „Jedino rešenje po mom mišljenju jeste da Vlada Srbije raspiše međunarodni tender za projekat koji bi se bavio ocenom rezultata koje je dobio operator“.\nPri svemu tome, čak i u ovoj naručenoj studiji možemo pronaći neke zabrinjavajuće podatke. Tako, recimo, na str. 25 autori kažu da je jedan od glavnih principa izrade bio „princip smanjivanja štetnog uticaja na životnu sredinu“, što znači da će štetnog uticaja nesumnjivo biti; eksplicitno su pomenuti, recimo, „uništavanje šuma u zahvatu deponije industrijskog otpada i snažna degradacija slike predela“. Takođe, rečeni plan opisuje gargantuanske radove koji obuhvataju područje od preko 2.000 hektara i podrazumevaju rekonstrukciju puteva, pruga, izradu novih i izmeštanje postojećih delova putnih trasa za teretna vozila, izmeštanje dela vodovodne mreže, podzemni cevovod od Drine do rudnika, izgradnju dalekovoda, gasovoda, rušenje stambenih objekata, iseljavanje stanovništva, pa čak i preseljenje grobalja. Sama lista mera potrebnih zа predupređenje i smanjenje negativnih i povećanje pozitivnih uticaja na životnu sredinu ovog gigantskog poduhvata obuhvata stotinak stavki koje zauzimaju celih 8 stranica teksta. Gro tih mera treba da sprovode nacionalne institucije (čitaj država), a manji broj investitor i lokalni organi. Pri svemu tome, u studiji se eksplicitno navodi da je ovo samo preliminarni dokument, a sve te aspekte trebalo bi da obuhvati detaljna Studija o proceni uticaja na životnu sredinu (koju, prema sadašnjem stanju stvari, takođe naručuje Rio Tinto).\nOvde dolazimo do poslednjeg i po meni ključnog pitanja – suština ovog problema nije toliko šta je Rio Tinto, po kojim principima i standardima radi, nego u kakvoj državi živimo? Kristalno jasnu poruku u ovom smislu za mene je predstavljalo izlaganje dekana Šumarskog fakulteta Ratka Ristića „Degradacija prostora u okviru projekta Jadar“, koji je podsetio da se na svega 2 kilometra od centra Loznice nalazi propala fabrika Viskoza, „ruina od 70 hektara koja je puna nekoliko desetina hiljada metara kubnih vrlo toksičnih i kancerogenih materija, i država još uvek nije rešila taj problem. Loznica je u vreme rada Viskoze bila grad sa najvećim brojem plućnih bolesnika među decom u Evropi srazmerno broju stanovnika. Pored toga, imamo Zajaču na svega 12 kilometara sa deponijom antimonskog mulja i otpadom olovne rude sa gotovo 600.000 metara kubnih, zbog čega gotovo 80% dece u Zajači ima povišen sadržaj olova u krvi. Tu je i deponija antimonskog mulja u Stolicama. Dakle, grad Loznica i prostor Rađevina u prošlosti su bili veoma izloženi različitim rizicima od zagađenja, zbog čega je lokalno stanovništvo već pretrpelo ogromne zdravstvene štete“. Kao da to nije dovoljno, sada se u blizini, na relativno gusto naseljenom poljoprivrednom području planira realizacija projekta Jadar, ističe Ristić, i dodaje rizike po biodiverzitet, turizam, kulturne i arheološke objekte i lokalitete. Ristić stoga zaključuje da sve to nosi „veoma visok rizik od dešavanja nekih incidentnih situacija i potencijalnih zagađenja“, podseća da su reke Jadar i Korenita ekstremno nepredvidivi bujični vodotokovi koji redovno uzrokuje poplave i pita: „Ko može da garantuje da će odbrambeni nasipi da zadrže poplavne talase i da spreče izlivanje otpada u tok Jadra, zatim u tok Drine i potencijalno Savom do Beograda i do vodoizvorišta za snabdevanje vodom našeg glavnom grada?“\nKao jedno od te dece koja su u Loznici rođena i živela sa plućnim tegobama, dobro znam o čemu Ristić govori. Decenijama nakon zatvaranja Viskoze, nijedna vlast u Srbiji i Loznici – ni SPS (u dominantnoj i submisivnoj ulozi), ni DOS, ni DS, ni G17, ni naprednjaci, nije uklonila hemikalije i deponije koje su ostale od prethodnih projekata. A traže da im verujemo na reč „da neće biti učinjen nijedan netransparentan korak koji bi ugrozio životnu sredinu“ (Vučić), odnosno da „država neće dozvoliti da se radi bilo šta što bi naškodilo zdravlju ljudi ili dovelo do uništavanja životne sredine“ (Mihajlović). Istina i činjenice, nažalost, govore suprotno.\nLicence to drill ili licence to kill\nDa zaključim: neosporno je da nalazište jadarita predstavlja veliki prirodni resurs Srbije koji bi, ako bismo ga iskoristili na pravi način, mogao da našoj zemlji i njenim građanima donese boljitak. Poruka vlasti je jasna – ako ovo ne uradimo sada, odmah, ovog trenutka, upropastićemo budućnost narednim generacijama. Doduše, oni ističu kako je ovo „potencijalni projekat, mi još uvek ne znamo sve što treba da znamo da bismo donosili određene finalne, konačne odluke u realizaciji ovog projekta“ (Zorana Mihajlović). Đavo je u detalju – ministarka ne kaže odluke o, nego u realizaciji ovog projekta, dakle odluke se ne donose o tome da li će se, nego kako će se projekat realizovati. A to što još ne znamo, saznaćemo do kraja godine, kada Rio Tinto završi studiju opravdanosti i studiju o proceni uticaja na zaštitu životne sredine, pre početka eksploatacije minerala jadarita kod Loznice.\nNa osnovu do sada dostupnih činjenica i argumenata, čini mi se jasnim da se dozvole za pokretanje rudnika ne smeju zasnivati samo na analizama same kompanije. Dalje, da bismo potencijalni boljitak sagledali, osigurali i maksimalizovali, odmah bi trebalo podići procenat rudne rente, uraditi nezavisnu studiju opravdanosti i nezavisnu studiju o proceni uticaja na zaštitu životne sredine (možda i više od po jedne, na kojima bi radili zasebni timovi), najbolje na osnovu međunarodnog tendera. U perspektivi – ako nezavisne studije pokažu opravdanost, treba podići fabrike litijumskih baterija, barem ugovoriti proizvodnju električnih vozila, možda čak i sačekati da potražnja za litijumom i njegova cena porastu i videti kako se ova inovativna tehnologija koju je pripremio Rio Tinto pokazala negde drugde; dalje, podići nivo ekološke svesti i ojačati institucije u zaštiti životne sredine, pooštriti primenu mera, dakle mnogo štošta u Srbiji popraviti i urediti. Ako, pre svega toga, ovde i sada otvorimo rudnik, sa ovakvom državom, centralnom i lokalnom vlašću, nivoom demokratske i ekološke svesti, sva je prilika da ćemo Jadru i Srbiji doneti mnogo više štete nego koristi, i upropastiti potencijal Srbije koji bi umesto boljitka našoj – a naročito jadarskoj – deci doneo nova zagađenja i oboljenja.


U novoj sezoni Evroliga će prvi put brojati 18 učesnika. Među njima je i Crvena zvezda, povratnik u kontinentalnu elitu nakon godinu dana pauze, tokom koje je ovdašnji košarkaški region predstavljala Budućnost.\nZaključno sa krajem sezone 2018/19 i trijumfom CSKA na Fajnal foru u Vitoriji, rukovodstvo Evrolige napravilo je nekoliko “rezova”. Pre svega, dve garantovane (dvogodišnje) licence dobili su šampion Nemačke - Bajern, i prvak Francuske - Asvel. Njihovim ulaskom u takmičenje, liga će prvi put brojati 18 učesnika, koji će igrati od 3. oktobra do 24. maja i završnice sezone u Kelnu.\nTakođe, radikalna promena je i to da je Evroliga uskratila prohodnost nacionalnim ligama. Počev od ove sezone, prvi čovek takmičenja Đordi Bertomeu i saradnici isključivo će određivati ko će igrati, a ABA ligi je garantovano da će dobiti pozivnicu za sledeću sezonu. Od ove sezone dva tima će kroz Evrokup izboriti plasman u Evroligu.\nKao i do sada, osam najuspešnijih timova ligaškog dela plasiraće se u plej-of, koji će kroz četiri četvrtfinalne serije dati imena učesnika Fajnal fora u Nemačkoj.\nKao i prethodnih godina, Srbija će imati veliki broj predstavnika na terenu i van njega. Mimo igrača Zvezde, srpski treneri i igrači nastupaće od Rusije do Španije.\nMilan Tomić i Filip Čović\nDomaći i regionalni šampion počeće povratničku evroligašku epizodu u četvrtak u Atini i duelom protiv Panatinaikosa označiće svoj novi start u društvu najboljih. Ekipa Milana Tomića dobila je ovog leta atraktivna pojačanja, a dolasci Derika Brauna iz Efesa, Džejmsa Gista iz Panatinaikosa i Lorenca Brauna iz Kine zaokružili su jak sastav crveno-belih.\nTakođe, Zvezdin tim je učvršćen ostankom značajnog broja starosedelaca iz prošlosezonskog tima, kao i povratkom Čarlsa Dženkinsa iz Himkija i Ognjena Kuzmića iz Reala.\nNa taj način, Tomiću je poveren jedan od najjačih Zvezdinih timova godinama unazad i biće interesantno pratiti koji će biti evroligaški dometi nove ekipe.\nNaravno, pojedinačni predstavnici Srbije igraće širom kontinenta.\nŽeljko Obradović počeće svoju sedmu sezonu na klupi Fenerbahčea i pokušaće da turskom timu donese drugu evro-titulu, a ujedno i da poveća svoj rekord jubilarnim desetim trofejom Evrolige. Na drugoj strani Evrope, Svetislav Pešić ući će i u treću uzastopnu sezonu na klupi Barselone, koju je u prethodnom mandatu takođe vodio do titule prvaka Starog kontinenta.\nI jedan i drugi trener “skockali” su timove za napad na vrh. Barsa je dovela niz košarkaških zvezda, počev od povratka Nikole Mirotića iz NBA lige do “potpisa” Korija Higinsa iz CSKA, najboljeg igrača prošlog Fajnal fora.\nSa druge strane kontinenta, Fenerbahče je doveo Nanda De Koloa iz CSKA, Derika Vilijamsa iz Bajerna, Lea Vestermana iz Žalgirisa, a uoči početka sezone stigao je i Vladimir Štimac, posle leta provedenog pod Obradovićevim vođstvom.\nMarko Gudurić je ovog leta napustio Istanbul i otišao u NBA, gde je pre nekoliko dana predstavljen kao novi broj “23” Memfis Grizlisa, dok je Nikola Kalinić jedan od starosedelaca u Fenerbahčeu. U žuto-crnom dresu počeće svoju petu sezonu.\nU najvećem turskom gradu nastupa i Vasilije Micić, jedan od “motora” Anadolu Efesa, pred kojim će ponovo biti velika očekivanja.\nPrethodni meseci bili su veoma teški za njega, a nakon povratka sa Svetskog prvenstva u Kini nagovestio je da mu neće biti potrebno mnogo vremena da bude “onaj stari”. Ovo bi mogla da bude njegova oproštajna sezona u Evropi, a počeo je trijumfom u finalu turskog Superkupa, protiv Fenera.\nSeverno od Turske, u Rusiji će igrati Stefan Jović, novi plejmejker Himkija, koji je stigao iz Bajerna, gde je od srpske kolonije ostao samo Vladimir Lučić.\nTakođe, u Nemačkoj će Evroligu igrati i naš “plej” Stefan Peno, koji će pod vođstvom legendarnog Aita Garsije Renesesa zaigrati u povratničkoj sezoni Albe u eliti. Nažalost, on je prošlu sezonu završio teškom povredom u februaru i ostaje da se vidi kada će biti u stanju da ponovo nastupa u Evroligi, koju je igrao i kao član Barselone.\nZa razliku od njega, Nemanja Nedović će sigurno brzo biti oporavljen od rutinske intervencije na kolenu, pa ne bi trebalo da prođe mnogo vremena pre nego što zauzme svoje mesto u Armaniju, gde će mu saigrač biti i legendarni Argentinac Luis Skola (39).\nMeđu srpskim predstavnicima u Španiji je i Vanja Marinković, novi bek Valensije koji je raspucano počeo svoju epizodu u narandžastom dresu, pa bi mogao da svoj talenat demonstrira i u najjačem takmičenju.\nInteresantno je da je donedavni igrač Partizana zapravo jedini srpski košarkaš koji će igrati u španskim evroligašima. Naravno, to bi moglo da se promeni ako trener Reala Pablo Laso pruži određene minute Mariju Nakiću, ali ipak ne bi iznenadilo i ako mladi Beograđanin (rođen 2001) ipak sačeka svoju šansu na najvišem nivou.


Da li uskoro dobijamo novog tržišnog lidera u globalnoj logistici? - logistikaitransport.com\nNajavljen TRANSLOG Connect Congress\nTema broja: Informacioni sistemi u logistici i transportu - 10 razloga zašto je digitalna transformacija neophodna u logistici;...\nDa li uskoro dobijamo novog tržišnog lidera u globalnoj logistici?\nAko dođe do planirane finalizacije preuzimanja Global Integrated Logistics (GIL) od strane DSV Panalpina, sudeći po analizi konsultantske kuće „Transportna Inteligencija“ (TI), danska grupa će verovatno postati najveći globalni špediter na tržištu pomorstva i vazduhoplovstva.\nU analizi TI-a, tržišni lideri su Kuehne + Nagel, sa prihodom od 11,5 milijardi EUR, i DHL Global Forwarding, sa prometom od 10,9 milijardi EUR. DSV Panalpina je odmah iza pomenuta dva. Međutim, prva tri mesta bi mogla uskoro da se promešaju. U aprilu je DSV Panalpina potpisala ugovor o preuzimanju sa kuvajtskom logističkom grupom Agility i njenom podružnicom GIL, te bi zbog ove akvizicije DSV Panalpina mogla postati neprikosnoveni tržišni lider u špediciji.\nPrema proračunima TI, DSV Panalpina ima 6,3% udela na globalnom brodskom tržištu, dok GIL ima 1,7%.\nAutori izveštaja, međutim, ističu da kombinovano preduzeće nije uvek zbir dva dela. Kako naglašavaju, rezultati četvrtog kvartala 2020. godine, koji je bio prvi u kojem je integrisana DSV Panalpina poslovala, pokazali su da je kombinovana kompanija pre integracije imala niže prihode od pojedinačnih komponenti.\nKao što je najavljeno prilikom potpisivanja ugovora o preuzimanju GIL-a, DSV Panalpina se nada da će transakcija biti finalizovana u trećem kvartalu 2021. godine.\nRazvijena potpuno nova porodica vozila za drumski saobraćaj\nLicence za prevoz tereta\nBudućnost se ne može predvideti, ali se za nju možemo pripremiti\nEvropski zeleni plan je tu: Kako se spremiti i izbeći „penale“?\nUklanjanje ograničenja u trgovini uslugama na Zapadnog Balkanu zahvaljujući CEFTInom Dodatnom...\nAustralijska pošta isporučila rekordnih 52 miliona paketa u decembru\nNeltu nagrada za najbolju društveno odgovornu kompaniju\nZaustavlja se proizvodnja kamiona u Evropi\nInvoitix– za brzu naplatu transportnih faktura


Dan online - Sport: Kraj za Peterhansela - 2019-01-17\nSport REKORDER PO BROJU POBJEDA NA DAKARU ODUSTAO ZBOG UDESA TOKOM PRETPOSLEDNJE ETAPE Kraj za Peterhansela\nRekorder po broju pobjeda na Dakaru Stefan Peterhansel odustao je sa ovogodišnjeg izdanja najtežeg relija na svijetu, pošto je imao udes tokom pretposlednje etape. Vozač Minija, koji je do juče bio četvrti u generalnom plasmanu, imao je incident vrlo brzo posle starta etape duge 312 kilometara. Njegov suvozač David Kastera, koji je zamijenio Peterhanselovog dugogodišnjeg partnera Žan-Pola Kotrea, navodno je zadobio povredu leđa. Peternahsel je trijumfovao na prve dvije etape Dakara u Minijevom bagiju, ali je izgubio mnogo vremena u dinama poslednjih dana. Pred poslednje dvije etape, Francuz je bio sedam minuta iza Nanija Rome i Sebastijana Leba u borbi za mjesto na podijumu, dok je timski kolega Siril Depre bio više od pola sata iza njega. Tokom karijere, Peterhansel je 13 puta slavio na Dakaru, a odustajanje na ovogodišnjem izdanju prvo je za njega od 2009. godine, kada je reli prvi put vožen u Južnoj Africi.


Muzički festival EXIT - Srbija Za Tebe\nSrbija/Destinacije/Gradovi/Novi sad/Info pult/Muzicki festival exit\nMuzički festival EXIT | Novi Sad\nEXIT je letnji muzički festival koji se održava od 2000. godine na Petrovaradinskoj tvrđavi u Novom Sadu, u trajanju od četiri dana jula meseca. Festival, iako relativno "mlad", već je postao jedan od brendova Srbije i poznat je širom Evrope. Festival je nastao tako što je mlada grupa studenata Univerziteta u Novom Sadu pokušala mladima Srbije da pruži neka dešavanja i pokrene kulturu i zabavu Novog Sada sa mrtve tačke, tj. neku vrstu „izlaza” (engl. exit) iz ionako loše situacije koja je u to vreme vladala u zemlji. Mladi studenti nisu mogli ni da zamisle...\nEXIT je letnji muzički festival koji se održava od 2000. godine na Petrovaradinskoj tvrđavi u Novom Sadu, u trajanju od četiri dana jula meseca. Festival, iako relativno "mlad", već je postao jedan od brendova Srbije i poznat je širom Evrope.\nFestival je nastao tako što je mlada grupa studenata Univerziteta u Novom Sadu pokušala mladima Srbije da pruži neka dešavanja i pokrene kulturu i zabavu Novog Sada sa mrtve tačke, tj. neku vrstu „izlaza” (engl. exit) iz ionako loše situacije koja je u to vreme vladala u zemlji. Mladi studenti nisu mogli ni da zamisle da će danas EXIT biti jedan od najpoznatijih muzičkih festivala Evrope, pogotovo zato što su imali ogromnih, pre sve finansijskih, problema prilikom organizacije.\nNa festivalu se nudi veliki broj stejdžova, širom tvrđave, na svakom od njih se pušta različita muzika, što posetiocima omogućava izbor muzike za njihovu dušu. Festival prati sklapanje novih prijateljstava, druženje i ludi provod za pamćenje.


Labocosmetica Primus - šampon za pretpranje\n# PRIMUS ima snagu deterdženta i visok stepen sigurnosti u svojoj kategoriji. Lako uklanja insekte, smole, prljavštinu sa puta i najtvrdokornije nečistoće, bez mehaničkog dejstva.\n# PRIMUS je vrlo svestran u raznim razblaženjima upotrebe: može da očisti felne, lukove na točkovima i najdelikatnije delove karoserije. Upotrebom pištolja za penu stvara lepljivu, kompaktnu i mokru penu koja omogućava brzo rastvaranje prljavštine, kao i lako ispiranje. Štaviše, zahvaljujući niskim karakteristikama isparavanja, može se primeniti i na normalne raspršivače, izbegavajući dosadne ostatke osušenog proizvoda u fazi sušenja.\n# PRIMUS je prvo pranje u sektoru detailera koje je dobilo VDA sertifikat, nemačko nezavisno telo koje potvrđuje kompatibilnost hemikalija na najosetljivijim automobilskim i motociklističkim materijalima.\nU stvari, # PRIMUS je alkalni deterdžent bez kaustičnih soli. Odlične kvalitete zadržava u potpunoj sigurnosti na bilo kojoj boji i materijalu, čak i najosetljivijoj na sportskim automobilima i motociklima. Zahvaljujući svojoj specijalnoj formuli, # PRIMUS se bez problema može koristiti na površinama tretiranim voskom, zaptivačima ili premazima.\n# PRIMUS su istraživale i razvijale laboratorije Mafra i temeljito je testiran u saradnji sa najprestižnijim svetskim proizvođačima sportskih automobila.\nPakovanje: 100 ml, 1000 ml, 4500 ml\nPakovanje: 100 ml 1000 ml 4500 ml


Škola strave: "Koncentracioni logor" za dečake usred SAD\n“Dozijerova škola za dečake” u mestu Marijana na Floridi, koja postoji još od 1900. godine, prošle godine je morala da bude zatvorena zbog višedecenijskih pritužbi da su učenici u njoj izloženi fizičkom, psihičkom i seksualnom zlostavljanju. Otkriveno je i "školsko groblje" sa 31 belim krstom, ispod kojih je nađeno 50 grobova, a forenzičari veruju da neobeleženih grobova ima još.\nGroblje "Dozijerove škole za dečake"\nU "školi strave i užasa" do sada je, smatraju naučnici sa Univerziteta Južne Floride u Tampi koji su se uključili u istragu, u periodu između 1911. i 1973. godine preminulo je najmanje 96 dece stare između 6 i 18 godina, kao i dvoje odraslih. Mnoge od ovih smrti i sahrana ne postoje u evidenciji lokalnih organa vlasti.\nOvi zastrašujući nalazi - a očekuje se da će ih biti još - pokrenuli su uznemirujuća pitanja o radu ove škole, njenom osoblju i državi koja je to tako dugo tolerisala.\nIzvan ograđenog područja školskog groblja pronađeni su neobeleženi grobovi\nTeren oko škole nije mogao da bude u potpunosti pretražen jer je zarastao u gustu šikaru i korov\nVIDEO > Škola strave i užasa na Floridi:


Veselo završno popodne i veče na Trgu\nPočetna Veselo završno popodne i veče na Trgu\nVeselo završno popodne i veče na Trgu\nNastupi folklornih grupa , učenika i profesora Etno odseka Muzičke škole "Kosta Manojlović" i Republička smotra Kulturno umetničkih društava veterana, programi su koji su juče na Gradskom trgu održani za sve ljubitelje narodnog melosa.\nZavršni nastup u okviru ovog programa imali su članovi višestruko nagrađivanog Nacionalnog ansambla "Kolo" iz Beograda.\nČlanovi "Kola" ponovo su ostvarili svoj osnovni cilj da profesionalno neguju narodnu igru i pesmu.\nMnogobrojna publika na Trgu oduševljeno je aplaudirala ovim čuvarima i ambasadorima srpske tradicionalne umetnosti.\nAnsambl "Kolo" već 60 godina na sebi svojstven način ostvaruje poseban vid komunikacije među ljudima, koju razume ceo svet, bez obzira na veru, rasu, jezik i kulturu.\nVrsta umetnosti kojom se "Kolo" bavi je umetnost brisanja granica i zbližavanja ljudi.\nOvaj Nacionalni ansambl ima izvanrednu reputaciju u zemlji i inostranstvu, stečenu negovanjem visoko profesionalnog umetničko-izvođačkog ansambla i nosilac je prestižnih ordenja i priznanja za visoki doprinos u kulturi.\nJučerašnji koncert jedan je od preko 5000 koncerata Ansambla "Kolo" koje je za sve ove godine pratilo preko 10 miliona gledalaca.


Edukativna kampanja “Pametno zaduživanje” - Opportunity bankaOpportunity banka Edukativna kampanja “Pametno zaduživanje” - Opportunity banka\nNovostiEdukativna kampanja “Pametno zaduživanje”\nOpportunity banka a.d. Novi Sad 1. oktobra 2019. godine započinje šestu po redu edukativnu kampanju pod nazivom „Pametno zaduživanje“, koja je namenjena korisnicima finansijskih usluga mikrofinansijskih organizacija ali i svih drugih finansijskih institucija. Kampanja je organizovana pod pokroviteljstvom Microfinance Centra iz Varšave – organizacije koja promoviše međunarodne standarde za zaštitu klijenata mikrofinansijskih organizacija i finansijsku edukaciju. „Pametno zaduživanje“ promoviše se u još petnaest zemalja, uključujući Jermeniju, Azerbejdžan, Albaniju, Bosnu i Hercegovinu, Bugarsku, Gruziju, Makedoniju, Moldaviju, Crnu Goru, Španiju, Rumuniju, Ukrajinu, Tadžikistan i Grčku.\nKao i prethodnih godina, fokus kampanje „PAMETNO ZADUŽIVANJE“ jeste edukacija o tome kako se zadužiti pametno, kako iskoristiti potencijalnu moć kredita i kako ne upasti u zamku prezaduživanja. Krajnji cilj je edukacija građana da pre nego što uzmu kredit budu sigurni da je on u skladu sa njihovim mogućnostima, da nema skrivenih troškova i sitnih slova. Opportunity banka će promovisati kampanju tokom oktobra meseca deljenjem edukativnih materijala o sprečavanju prezaduženosti kao i o upravljanju kućnim budžetom sa svojim klijentima, zaposlenima kao i sa javnošću preko društvenih mreža i web sajta.\nTakođe, klijenti Opportunity banke imaće priliku da u besplatnom „Internet kutku“ u četiri filijale Opportunity banke popune „Test finansijskog zdravlja za biznise“ i provere koliko je njihov biznis održiv i zdrav, a i da dobiju neke korisne savete o tome kako da unaprede svoje veštine upravljanja poslovnim finansijama.\nAko i vas zanima na kom ste nivou kada je u pitanju upravljanje finansijama Vašeg biznisa, popunite i vi\nTEST FINANSIJSKOG ZDRAVLJA ZA BIZNISE\nMicrofinance Centar (MFC) je organizacija osnovana 1997. godine u Varšavi koja ima 113 članica koje uključuju mikrofinansijske institucije, investitore i partnerske organizacije iz mikrofinansijske industrije. MFC organizuje obuke, pruža konsultantske usluge, bavi se umrežavanjem i istraživačkim radom u ime svojih članica sa ciljem unapređenja mikrofinansijskih usluga u Evropi i Centralnoj Aziji. MFC promoviše međunarodne standardne zaštite klijenata mikrofinansijskih organizacija i finansijsku edukaciju.


AKCIJA “WOLF”: Na meti 14 osoba, sumnja se da su oštetile budžet za 400.000 KM | Banjaluka.net\nAKCIJA “WOLF”: Na meti 14 osoba, sumnja se da su oštetile budžet za 400.000 KM\nMeta akcije “Wulf” je 14 osoba, uglavnom sa područja Foče i okoline, koje su osumnjičene da su u drugoj polovini 2020. godine, krijumčarile i prodavale velike količine cigareta bez akciznih markica BiH, prilikom čega su ostvarile veliku nezakonitu imovinsku korist i nanijeli štetu budžetu BiH, saopštila je Granična policija BiH.\n“Prema prikupljenim dokazima, šteta nanesena budžetu BiH je najmanje oko 400.000 KM”, stoji u saopštenju u kojem se dodaje da u akciji učestvuje više od 250 policijskih službenika Granične policije BiH i MUP-a RS, a pretresi se vrše na ukupno 20 lokacija.\nTokom istrage prikupljeni su dokazi da su osumnjičeni djelovali kao organizovana grupa sa jasno podijeljenim ulogama i zadacima u izvršenjima kaznenih djela.\nPostupajući tužilac Posebnog odjeljenja za organizovani kriminal, privredni kriminal i korupciju Tužilaštva BiH, nalazi se na terenu, gdje koordiniše rad policijskih službenika koji učestvuju u akciji.\nOznake: Akcija "Wolf", Granična policija BiH, MUP RS


Stanković o žrebu za Ligu Evrope: Sreća nas nije pogledala NOVA portal\nStanković o žrebu za Ligu Evrope: Sreća nas nije pogledala\nFudbal Autor:Nebojša Todorović18. sep. 202016:15 > 16:16\nBolji iz duela Ararata i Celja biće rival Crvene zvezde u plej-ofu za Ligu Evrope, a trener Dejan Stanković smatra da mogu do grupne faze.\n„Ko god da prođe u meču Ararat – Celje neugodan je rival. Čim su došli do ovde, znači da poseduju kvalitet, a na nama će biti da prepoznamo koje su im slabe tačke i da probamo da iskoristimo to“, poručio je Stanković i dodao:\nMrkela: Loše je što igramo u gostima, cilj je Liga Evrope\nZvezda opet u gostima, na Celje ili Ararat za Ligu Evrope\n„Nažalost, sreća nas nije pogledala, jer smo ponovo gosti, treći put zaredom, što je prednost za rivala. Mnogo bi nam lakše bilo da igramo na našem stadionu, međutim, moramo da prihvatimo realnost i da zanemarimo sve negativne faktore, te da se fokusiramo na nas“.\nCrvena zvezda će do utakmice za Ligu Evrope odmeriti snage sa Voždovcem (nedelja, 21) i lučanskom Mladosti.\n„Ima još dve nedelje do utakmice, do tada imamo nekoliko izazova u prvenstvu i polako, idemo korak po korak. Trudim se uvek da razmišljam o mojoj ekipi, o onome šta mi treba da uradimo da bismo pobedili. Ako budemo odigrali onako kako znamo i umemo, verujem da ćemo ostvariti uspeh i plasman u Ligu Evrope“, rekao je Stanković povodom utakmice koja je na programu 1. oktobra.\nDejan StankovićFK AraratFK CeljeLiga EvropePlej-of za Ligu EvropeŽreb\nRAI istraživao Vlahovićeve agente i veze sa državnim vrhom Srbije\nLevandovski: Raznelo me što nisam dobio Zlatnu loptu, Mesi nije bio iskren


- Iako je epidemiološka situacija znatno povoljnija, molimo građane da se ovaj proces prijave na zdravstveno osiguranje sprovodi u skladu sa poštovanjem epidemioloških mera i bez stvaranja gužvi, saopšteno je iz Fonda.\n- Ovo je ujedno i prilika da pozovemo osiguranike da prilikom dolaska u Fond preuzimaju svoje elektronske kartice u svim poslovnicama Fonda, dakle u celoj Srpskoj, budući da će se od 1. avgusta u svim zdravstvenim ustanovama primenjivati Integrisani zdravstveni informacioni sistem (IZIS), pojašnjavaju u Fondu.\nU Fondu podsećaju da je na snazi još vanredna situacija i da zdravstvene knjižice nije potrebno overavati, da u skladu s tim nema potrebe da se stvaraju gužve u poslovnicama i da trenutno niko neće ostati uskraćen za pružanje zdravstvene zaštite.\nNavode da je zato važno da svi građani koji još nisu regulisali svoj status to i urade, jer po ukidanju vanredne situacije, ukida se i pravo korišćenja zdravstvene zaštite za neosigurane građane u javnim zdravstvenim ustanovama.\nNa ovaj način, navode u Fondu, žele na vreme da reaguju kako bi se ovaj proces sprovodio bez gužvi, jer epidemiološka situacija i dalje nalaže opreznost.\nFond će, kako se navodi, i organizovano pozivati građane koji su još bez utvrđenih osnova za prijavu za zdravstveno osiguranje da prema utvrđenom redosledu dolaze u nadležne poslovnice Fonda i prijavljuju se na osiguranje.\nFond još od ranije, u saradnji sa Poreskom upravom Srpske, ima mogućnost da u sistemu Poreske uprave proveri da li lice ostvaruje prihode kako građani više ne bi morali da šetaju od jedne do druge institucije, što će znatno ubrzati proces prijave na zdravstveno osiguranje.\nU Fondu podsećaju da je Zakon o zdravstvenom osiguranju Srpske dao širok spektar mogućnosti prijave na osiguranje, a posebno su zaštićene društveno osetljive kategorije poput dece do 15 godina, trudnica, porodilja, starijih od 65 godina, oboljelih od malignih bolesti, dijabetesa koji se na zdravstveno osiguranje u slučaju da nemaju nijedan drugi osnov, mogu prijaviti zbog svog zdravstvenog statusa, što ranije nije bio slučaj.\n14:22 GREJANJE PONOVO DOBILO 70 KORISNIKA: Završeni radovi na priključku u Kruševcu\n14:20 VAKCINA I NA EKONOMSKOM: Uz punkt i tribina o imunizaciji\n14:19 BICIKLISTIMA DELILI SVETLA I PRSLUKE: Akcija Agencije za bezbednost saobraćaja u Obrenovcu\n14:19 PROJEKAT "OPTI-BAJK 2": Biciklističke staze spona između Srbije i Mađarske\n14:19 VLADA RS: Prihvaćena Informaciju o trezorskom sistemu poslovanja u zdravstvenom sistemu Srpske


Krajem mjeseca takmičenje „Sa suncem na snijeg“ | Palelive.com\nPočetna Novosti Aktuelnosti Krajem mjeseca takmičenje „Sa suncem na snijeg“\nKrajem mjeseca takmičenje „Sa suncem na snijeg“\nUdruženje za pomoć djeci i omladini sa posebnim potrebama “Sunce“ sa Pala organizovaće krajem marta takmičenje pod nazivom „Sa suncem na snijeg“ na kojem će učestvovati oko 100 djece sa posebnim potrebama i djece u usnovnim školama.\n“Na takmičenju će učestvovati djeca iz više gradova BiH, a najviše iz Sarajeva. Projekat `Sa Suncem na snijeg` postaje tradicija, jer Udruženje svake godine održi ovakvo takmičenje u nedostatku sličnih na nivou BiH i Republike Srpske“, rekao je direktor Udruženja Milenko Vujinović.\nOn je naglasio da je Udruženje “Sunce“ na donatorskoj večeri u okviru akcije “S ljubavlju hrabrim srcima“ koju je u decembru organizovao predsjednik Srpske Milorad Dodik kada je prikupljeno oko 500.000 KM, dobilo 13.000 maraka od tih sredstava i da je dio novca trebalo da bude uplaćen danas, a drugi dio do kraja mjeseca.\n“Pola sredstava treba da bude podijeljeno roditeljima djece sa posebnim potrebama da bi djeci obezbijedili najneophodnije, a drugi dio sredstava biće utrošen za dnevno zbrinjavanje djece i omladine sa posebnim potrebama u Udruženju“, rekao je Vujinović\nVujinović je istakao da Udruženje četvrtu godinu radi na projektu dnevnog zbrinjavanja djece i omladine sa posebnim potrebama.\n“Aktivno skupljamo sredstva za ovaj projekat i nadamo se da ćemo do kraja godine uspjeti obezbijediti sredstva koja će omogućiti da dnevno od 15 do 20 djece i omladine sa posebnim potrebama imaju aktivnosti u Udruženju“, pojašnjava Vujinović.\nPreduzeće „DM market“, povodom otvaranja prve prodavnice na Palama, doniralo je juče Udruženju 2.000 maraka.\nUdruženje “Sunce“ ima 64 člana, od toga 58 sa umanjenim intelektualnim sposobnostima, dok u dnevnom boravku boravi od osam do 14 djece sa posebnim potrebama.\nPrethodni članakHumanitarna predstava za pomoć Sergeju Milićeviću\nNaredni članakPredškolsko obrazovanje za 80 mališana


Pod oznakom hitno: Mitropolit Amfilohije podneo pritužbu zbog poteza crnogorske policije – Svetosavlje\nNASLOVNA » Ne damo svetinje » Pod oznakom hitno: Mitropolit Amfilohije podneo pritužbu zbog poteza crnogorske policije\n„Već skoro mesec, na drumskim graničnim prelazima Crne Gore se vrši svojevrsna neposredna diskriminacija pravoslavnog sveštenstva i monaštva Mitropolije crnogorsko-primorske i eparhija Srpske pravoslavne crkve u Crnoj Gori, kao i pravoslavnih sveštenika i monaha koji iz drugih država iz pokloničkih razloga svetinjama, kao i do sada dolaze u Crnu Goru. O tome smo neposredno obavešteni od strane sveštenstva i monaštva koje je bez ikakvog razloga, i to samo zbog toga što pripadaju Pravoslavnoj crkvi, zadržavano na graničnim prelazima i samo su njima, na očigled građana, vršeni pretresi automobila“, napisao je Amfilohije.\nIstakao je da su brojni mediji u Crnoj Gori i regionu izveštavali o toj „nebivalnoj pojavi“ i članovima Saveta dostavio jedan dokaz toga, naglašavajući da su ostali dostupni na internetu, pišu Vijesti.\n„Ne sporeći pravo pripadnicima Granične policije na graničnim prelazima da, u skladu sa zakonskim propisima, vrše službene dužnosti, ipak moramo da primijetimo da se radi o politički i anticrkveno motivisanim aktivnostima, nakon usvajanja Zakona o slobodi veroispovijesti ili uverenja i pravnom položaju verskih zajednica, koje su nedopuštene u demokratskom društvu i pravnoj državi. U ovom slučaju, samo je jedna grupa lica – pravoslavno sveštenstvo i monaštvo, označena kao ‘državno opasna’ i prema njoj se diskriminatorno postupa“, napisao je poglavar MCP.\nTog dana UP je, nakon pretresa automobila u kom je bio sveštenik Velibor Džomić, „Vijestima“ saopštila da sveštena lica „nijesu izuzeta od vršenja graničnih provjera“ i da su službenici GP „vršili i pregled motornih vozila u kojima su se nalazila sveštena lica“.


Vesti online / Vesti / Srbija / Pljačka penzija po zakonu?!\nPljačka penzija po zakonu?!\nUstavni sud Srbije odbacio je kao neosnovanu inicijativu za utvrđivanje ustavnosti Zakona o privremenom uređivanju načina isplate penzija kada je najstarijim građanima država umanjila penzije.\nNeshvatljiva odluka Ustavnog suda Srbije: Penzioneri nezadovoljni\n- Ova odluka Sudu ne služi na čast jer su tako pravo i pravdu duboko pokapali pod zemlju. Mi nećemo odustati od potrage za našim pravima i pravdom i žalićemo se Evropskom sudu za ljudska prava u Strazburu, s obzirom da smo sve sudske instance u Srbiji istrošili - najavljuje za "Vesti" Milorad Vujasinović, predsednik Udruženja sindikata penzionera Srbije, organizacije koja je tražila ocenu ustavnosti spornog zakona.\n* Ustavni sud: Ništa sporno u smanjenju penzija\n* "Vreme je da teret štednje ponesu neki drugi"\nVujasinović kaže da nije iznenađen odlukom jer je "sud u Srbiji pod uticajem izvršne vlasti, ko god da je čini".\n- Najveći neprijatelj penzionera je PUPS, stranka koja je deo vlasti i koja je umesto da štiti prava penzionera, zajedno sa Savezom penzionera iz svojih interesa podržala ovaj diskriminatorski zakon - dodaje naš sagovornik.\nI Srpska radikalna stranka odluku Ustavnog suda Srbije smatra političkom jer se "umesto zaštite ustavnog poretka, stavio u zaštitu Aleksandra Vučića".\n- Tvrdnja Ustavnog suda da je osporavani zakon privremenog karaktera i da zato nije protivustavan bila bi sramota i za svakog pravnika pripravnika, a kamoli za sudije Ustavnog suda, koji imaju najmanje 15 godina iskustva u pravnoj struci - tvrde radikali i od Skupštine Srbije traže da donese odluku o prestanku dužnosti sudija tog suda.\nU obrazloženju odluke donete na sednici 23. septembra, Ustavni sud, između ostalog, konstatuje da se osporenim zakonom uvode interventne mere koje se preduzimaju da bi se u "uslovima ekonomske krize očuvala finansijska održivost penzijskog sistema". Za sud je od naročitog značaja bilo to što se umanjenje penzija ne odnosi na penzije manje od 25.000 dinara, a koje prima najveći broj penzionera, njih više od 750.000.\nTakođe, sud je saglasan sa tvrdnjom inicijatora da penzija predstavlja imovinu penzionera, ali ukazuje da iz Ustava "ne proizlazi garancija penzijskog davanja u određenom iznosu jer je ograničenje imovinskih prava, pod određenim uslovima, dozvoljeno i prema našem Ustavu i prema Evropskoj konvenciji za zaštitu ljudskih prava i osnovnih sloboda".\nTransparentnost Srbija smatra da penzioneri i posle odluke Ustavnog suda i dalje imaju mogućnost da tuže PIO fond zbog umanjene penzije za neisplaćene iznose sa zateznim kamatama jer im penzije nisu umanjene ni opštim zakonom, ni individualnim rešenjem. Ukazuje da sporni zakon nije stavio van snage odredbe Zakona o penzijskom i invalidskom osiguranju iz čega sledi da "penzije uopšte nisu smanjene".\nS druge strane, isti zakon određuje da su umanjene isplate konačne. Ako penzije nisu smanjene, onda penzioneri mogu da ih i dalje potražuju, ukazuje Transparentnost.\nMeđunarodni sud za ljudska prava u Strazburu\nSRBIJA Mrka moli vojvodu: Šeki, reci Vučiću da me uzme za ministra!\nSRBIJA "Pritisci sa Zapada bili veliki: Vučić pokazao poniznost"\nSubota 26.09.2015. 07:43\nДали је само пљачка пензије ??? Политичари пљачкају све што се може.Продали су сва предузећа и новац у свој џеп а народ без посла.Цене у Србији веће него на западу а плате и пензије мање 10 пута.Када је исплата пензије народ направи колону пред поштом а дали су биле колоне пре 20 или 30 година.САД су својом демократијом уништиле све у Србији.Долази још тежи живот у Србији јер предузећа не раде и немамо профит.


04.06.2021 u 08:47\nDržavni sekretar u Ministarstvu zdravlja Mirsad Đerlek izjavio je danas da nije potrebno da se zainteresovani građani Bosne i Hercegovine, putem e-uprave prijavljuju za vakcinaciju protiv korona virusa u Srbiji, oni mogu direktno da dođu na bilo koji vakcinalni punkt. „Mogu da dođu na svaki vakcinalni punkt u Srbiji i primiće bilo koju od vakcina koja je dostupna”, kazao je Đerlek za TV Pink. Na pitanje da li je Srbija spremna za novi talas epidemije i mutacije virusa, Đerlek je ocenio da je zemlja spremna kada su infrastruktura i iskustvo kadrova u pitanju. Naveo je da će pozicija Srbije biti dobra ako se nastavi trenutni nivo imunizacije i dodao da je u Srbiji bar jednu dozu vakcine dobilo 2.588.000 građana. „Realno je očekivati da ćemo do kraja juna imati 50 odsto\nDržavni sekretar u Ministarstvu zdravlja Mirsad Đerlek rekao je danas da četiri miliona doza vakcine protiv korone, koliko je dosad dato građanima Srbije, „daje rezultate”, što se vidi i po manjem broju novoobelelih, ali da pridržavanje epidemijskih mera „nije baš za neku pohvalu”. „Veliki deo građana ih poštuje ali solidan deo to ne čini. Treba nam još opreza, nije ništa gotovo”, naglasio je Đerlek za televiziju Pink, prenosi Beta. On je ukazao da je sad „velika društvena odgovonost na mladima i radno sposobnom stanovništvu od 40 do 60 godina”. „Verujem da od njih zavisi da li ćemo 30. juna imati ono što smo zacrtali - tri miliona revakcinisanih građana”, rekao je Đerlek, pozivajući ih da se vakcinišu. Kako je istakao, „nada se da su oni svesni da se odazovu masovnoj